Avis juridique important

|

31975L0726

Οδηγία 75/726/ΕΟΚ του Συμβουλίου της 17ης Νοεμβρίου 1975 περί προσεγγίσεως των νομοθεσιών των κρατών μελών σχετικά με τους χυμούς και ορισμένα ομοειδή προϊόντα

Επίσημη Εφημερίδα αριθ. L 311 της 01/12/1975 σ. 0040 - 0049 Ελληνική ειδική έκδοση: Κεφάλαιο 03 τόμος 14 σ. 0116  Ισπανική ειδική έκδοση: Κεφάλαιο 13 τόμος 4 σ. 0174  Πορτογαλική ειδική έκδοση : Κεφάλαιο 13 τόμος 4 σ. 0174

 ΟΔΗΓΙΑ ΤΟΥ ΣΥΜΒΟΥΛΙΟΥ   της 17ης Νοεμβρίου 1975   περί προσεγγίσεως των νομοθεσιών των Κρατών  μελών σχετικά με τους χυμούς φρούτων και  ορισμένα ομοειδή προϊόντα    ( 75/726/ΕΟΚ )   ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ,   Έχοντας υπόψη :   τη συνθήκη περί ιδρύσεως της Ευρωπαϊκής  Οικονομικής Κοινότητος και ιδίως τα  άρθρα 43 και 100 ,   την πρόταση της Επιτροπής ,   τη γνώμη της Συνελεύσεως , (1)   τη γνώμη της Οικονομικής και Κοινωνικής  Επιτροπής ,   Εκτιμώντας :   ότι , με σκοπό τη συμβολή στην πραγματοποίηση  της ενιαίας αγοράς των χυμών και νεκτάρ  φρούτων , τον ακριβή καθορισμό των  συνθηκών παραγωγής , προκειμένου να ικανοποιούνται  οι ανάγκες των καταναλωτών και να διευκολύνονται  οι εμπορικές σχέσεις με βάση έναν  ανταγωνισμό γνήσιο και νόμιμο , πρέπει να  θεσπισθούν ενιαίοι κανόνες που να  αφορούν τη σύνθεση , τη χρήση αποκλειστικών  ονομασιών , τα χαρακτηριστικά παρασκευής και  την επισήμανση των εν λόγω προϊόντων .   ότι , πράγματι , οι διαφορές που  υπάρχουν μεταξύ των εθνικών διατάξεων των  σχετικών με τα προϊόντα αυτά είναι  φύσεως τέτοιας , ώστε να παρεμποδίζουν την  ελεύθερη κυκλοφορία και να δημιουργούν  άνισες συνθήκες ανταγωνισμού .   ότι απαιτείται προπαντός να καθορισθούν οι  κανόνες παρασκευής και επισημάνσεως για  τους χυμούς και τα νεκτάρ που  προορίζονται για την άμεση κατανάλωση ,  καθώς και οι κανόνες που αφορούν τις  πρώτες τους ύλες , εξασφαλίζοντας συγχρόνως  ότι οι αποκλειστικές ονομασίες της  παρούσας οδηγίας δεν θα δύνανται να  χρησιμοποιηθούν καταχρηστικά .   ότι ο καθορισμός των χαρακτηριστικών συνθέσεως  των νεκτάρ , τα οποία δεν είναι ακόμη  γνωστά κατά την έκδοση της παρούσας  οδηγίας , είναι μέτρο εφαρμογής τεχνικού  χαρακτήρα και ότι πρέπει να ανατεθεί η  θέσπισή του στην Επιτροπή με το  σκοπό να απλοποιηθεί και επιταχυνθεί η  διαδικασία .   ότι το ίδιο ισχύει για τον καθορισμό  των μεθόδων αναλύσεως των σχετικών με τον  έλεγχο κριτηρίων καθαρότητας των προϊόντων  προσθήκης και επεξεργασίας , τα οποία  χρησιμοποιούνται στην παρασκευή των χυμών και  νεκτάρ φρούτων , καθώς και για τον  καθορισμό των τρόπων δειγματοληψίας και  των μεθόδων αναλύσεως των αναγκαίων για  τον έλεγχο της συνθέσεως και των χαρακτηριστικών  παρασκευής αυτών των χυμών και νεκτάρ .   ότι , σε όλες τις περιπτώσεις που το  Συμβούλιο παρέχει στην Επιτροπή αρμοδιότητες  για την εφαρμογή κανόνων που έχουν  θεσπισθεί στον τομέα των τροφίμων , πρέπει  να προβλέπεται διαδικασία που να καθιερώνει  στενή συνεργασία μεταξύ των Κρατών μελών  και της Επιτροπής στα πλαίσια της Μόνιμης  Επιτροπής Τροφίμων , που συνεστήθη με  την απόφαση του Συμβουλίου της 13ης  Νοεμβρίου 1969 (2) .   ότι η εφαρμογή ορισμένων κανόνων που  προβλέπονται στην παρούσα οδηγία δεν  δύναται να αντιμετωπισθεί προς το  παρόν λόγω των τεχνικών δυσχερειών που θα  προέκυπταν από αυτήν .   ότι αρκεί , σε ορισμένες περιπτώσεις , να  προβλεφθεί συμπληρωματική προθεσμία , στη λήξη  της οποίας η οδηγία θα εφαρμόζεται  πλήρως ότι η λύση αυτή δύναται να  δοθεί ως προς την περιεκτικότητα σε διοξείδιο  του θείου των χυμών σταφύλης και πορτοκαλιού ,  καθώς και ως προς τη διαύγαση των χυμών  σταφύλης με σιδηροκυανιούχο κάλιο .   ότι , σε άλλες περιπτώσεις , επιβάλλεται  η διατήρηση των εθνικών διατάξεων , συνοδευόμενη  από ρήτρα αναθεωρήσεως .   ότι πρέπει ιδιαίτερα να εξεταστούν οι  προϋποθέσεις της ενδεχόμενης χρησιμοποιήσεως  των οξέων L μηλικό και DL μηλικό  στους χυμούς και τα νεκτάρ φρούτων  στο πλαίσιο μιας πιο γενικής ρυθμίσεως που  θ’ αφορά τη χρήση ορισμένων οξέων  στη διατροφή .   ότι τα Κράτη μέλη πρέπει να έχουν την  ευχέρεια να μην υιοθετούν στο σύνολό  τους τους καταλόγους των προϊόντων προσθήκης  και επεξεργασίας , οι οποίοι προβλέπονται  στην παρούσα οδηγία , μέχρις ότου καθορισθούν  τα κριτήρια ταυτότητας και καθαρότητας των  προϊόντων αυτών ,   ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :   Άρθρο 1   Κατά την έννοια της παρούσας οδηγίας  νοείται ως :   1 . Φρούτο :   Το φρούτο , νωπό ή διατηρημένο με ψύξη ,  υγιές , χωρίς αλλοιώσεις , με όλα τα  ουσιώδη του συστατικά για την παρασκευή  χυμών ή νεκτάρ φρούτων και που έχει φθάσει  σε κατάλληλο βαθμό ωριμότητας . Η ντομάτα  δεν θεωρείται σαν φρούτο .   2 . Πολτός ( πουρές ) φρούτου :   Το ζυμώσιμο αλλά μη ζυμωθέν προϊόν  που λαμβάνεται με κοσκίνισμα του βρωσίμου  μέρους ολόκληρων ή καθαρισμένων φρούτων  χωρίς απομάκρυνση χυμού .   3 . Πολτός ( πουρές ) φρούτου συμπυκνωμένος :   Το προϊόν που λαμβάνεται από τον  πολτό φρούτου με απομάκρυνση με  φυσικό τρόπο καθορισμένου μέρους του  ενυπάρχοντος ύδατος .   4 . Σάκχαρα :   α ) Σε ότι αφορά την παρασκευή των  χυμών φρούτων    - ζάχαρη ημίλευκη ,    - ζάχαρη ( ζάχαρη λευκή ) ,    - υπέρλευκη ζάχαρη ( ζάχαρη λευκή ραφινέ ) ,    - δεξτρόζη ένυδρη ,    - δεξτρόζη άνυδρη ,    - αφυδατωμένο σιρόπι γλυκόζης ,    - φρουκτόζη .   β ) σε ότι αφορά την παρασκευή νεκτάρος  φρούτων , καθώς και ανασυσταθέντων  χυμών φρούτων , πέρα από τα σάκχαρα  που αναφέρονται υπό α )    - το σιρόπι γλυκόζης ,    - το διάλυμα ζάχαρης ,    - το διάλυμα ιμβερτοποιημένης ζάχαρης ,    - το σιρόπι ιμβερτοποιημένης ζάχαρης ,    - το υδατικό διάλυμα σακχαρόζης που  ανταποκρίνεται στα ακόλουθα χαρακτηριστικά :   αα ) ξηρά ουσία : όχι λιγότερο από 62 %  κατά βάρος ,   ββ ) περιεκτικότητα σε ιμβερτοσάκχαρο 3 %  ( πηλίκον φρουκτόζης προς δεξτρόζη 1,0 ± 0,2 ) :  όχι περισσότερο από 3 % κατά βάρος επί  ξηράς ουσίας ,   γγ ) τέφρα ( αγωγιμομετρικώς ) : όχι περισσότερο  από 0,3 % κατά βάρος επί ξηράς ουσίας ,   δδ ) χρωματισμός διαλύματος : όχι περισσότερο  από 75 μονάδες ICUMSA ,   εε ) περιεκτικότητα σε παραμένον διοξείδιο  του θείου : όχι περισσότερο από 15 mg/kg  επί ξηράς ουσίας .   5 . Χυμός φρούτου :   α ) Ο χυμός που λαμβάνεται από φρούτα  με μηχανικές μεθόδους , ζυμώσιμος αλλά  μη ζυμωθείς και που έχει το χρώμα , το  άρωμα και τη χαρακτηριστική γεύση του χυμού  των φρούτων , από τα οποία προέρχεται .   Στην περίπτωση των εσπεριδοειδών ο χυμός  προέρχεται από το ενδοκάρπιο εν  τούτοις , ο χυμός του καρπού της λιμεττίας  ( γλυκολέμονου ) είναι δυνατό να λαμβάνεται  από ολόκληρο το φρούτο , σύμφωνα με  τις παραδεκτές μεθόδους παρασκευής που  επιτρέπουν να περιορίζεται στο ελάχιστο  η παρουσία στο χυμό συστατικών των  εξωτερικών μερών του φρούτου .   β ) Ως « χυμός φρούτου » νοείται επίσης  το προϊόν που λαμβάνεται από συμπυκνωμένο  χυμό φρούτου με :    - ανασύσταση της αναλογίας του νερού που  είχε απομακρυνθεί από το χυμό κατά τη  συμπύκνωση . Το νερό που προστίθεται πρέπει  να παρουσιάζει τα κατάλληλα χαρακτηριστικά ,  ιδίως από χημικής , μικροβιολογικής και  οργανοληπτικής απόψεως , κατά τρόπο ώστε  να εξασφαλίζονται οι ουσιώδεις ιδιότητες  του χυμού , και    - αποκατάσταση του αρώματός του με  αρωματικές ύλες που έχουν ανακτηθεί κατά  τη συμπύκνωση του συγκεκριμένου χυμού φρούτου  ή χυμού φρούτων του αυτού είδους ,   και το οποίο παρουσιάζει οργανοληπτικά  και αναλυτικά χαρακτηριστικά ισοδύναμα με  εκείνα του χυμού που λαμβάνεται σύμφωνα  με τις διατάξεις που προβλέπονται υπό  α ) από φρούτα του αυτού είδους .   6 . Συμπυκνωμένος χυμός φρούτου :   Το προϊόν που λαμβάνεται από χυμό  φρούτων με απομάκρυνση με φυσικό τρόπο  καθορισμένου μέρους του ενυπάρχοντος νερού .  Όταν το προϊόν προορίζεται για άμεση  κατανάλωση , η συμπύκνωση είναι τουλάχιστον 50 %   7 . νεκτάρ φρούτου :   Το μη ζυμωθέν αλλά ζυμώσιμο προϊόν  που λαμβάνεται με προσθήκη νερού και  σακχάρων στο χυμό φρούτου , στο συμπυκνωμένο  χυμό φρούτου , στον πολτό φρούτου ,  στο συμπυκνωμένο πολτό φρούτου ή σε  μίγμα των προϊόντων αυτών και το οποίο  επί πλέον είναι σύμφωνο με το παράρτημα .   8 . Αφυδατωμένος χυμός φρούτου :   Το προϊόν που λαμβάνεται από χυμό  φρούτων με απομάκρυνση με φυσικό τρόπο  όλου σχεδόν του ενυπάρχοντος ύδατος .   Άρθρο 2   1 . Τα Κράτη μέλη λαμβάνουν κάθε  αναγκαίο μέτρο , ώστε τα προϊόντα που  καθορίζονται στο άρθρο 1 σημεία 5 εώς 8 να  μην είναι δυνατό να διατεθούν στο  εμπόριο παρά μόνο , εφ’ όσον  ανταποκρίνονται στις διατάξεις που προβλέπονται  στην παρούσα οδηγία και το παράρτημά της .   2 . Με την επιφύλαξη μεταγενεστέρων  κοινοτικών διατάξεων επί του θέματος , τα  άρθρα 4 εώς 12 εφαρμόζονται μόνον στους  χυμούς φρούτων , στους συμπυκνωμένους χυμούς  φρούτων , στα νεκτάρ φρούτων και στους  αφυδατωμένους χυμούς φρούτων που  προορίζονται για άμεση κατανάλωση , στους  συμπυκνωμένους χυμούς φρούτων , οι οποίοι  χρησιμοποιούνται για την παρασκευή χυμών ή  νεκτάρ φρούτων που προορίζονται για άμεση  κατανάλωση , καθώς και στους χυμούς  φρούτων που χρησιμοποιούνται για την παρασκευή  των νεκτάρ φρούτων που προορίζονται για  άμεση κατανάλωση .   Άρθρο 3   1 . Οι ονομασίες που αναφέρονται στο  άρθρο 1 σημεία 5 εώς 8 προορίζονται για τα  προϊόντα που καθορίζονται σε αυτό και  πρέπει να χρησιμοποιούνται στο εμπόριο  για να τα προσδιορίζουν , χωρίς να  θίγεται το άρθρο 11 παράγραφος 1 , περίπτωση α ) .   2 . Επί πλέον διατηρούνται οι ονομασίες :   α ) « Vruchtendrank » ,  για το νεκτάρ φρούτων .   β ) « Submost » , για τα  νεκτάρ φρούτων που λαμβάνονται αποκλειστικά  από χυμούς φρούτων , από συμπυκνωμένους  χυμούς φρούτων ή από μίγμα των δύο  αυτών προϊόντων , μη βρωσίμων στην  κατάσταση που βρίσκονται λόγω της εκ  φύσεως ύψηλης οξύτητάς τους .   γ ) « Succo e polpa » , για  το νεκτάρ φρούτων που λαμβάνεται αποκλειστικά  από πολτό φρούτων , ενδεχομένως συμπυκνωμένο .   δ ) « Aeblemost » , για τους  χυμούς μήλου χωρίς προσθήκη σακχάρων .   ε ) « Sur ... saft » , που  συμπληρώνεται από την ένδειξη , στη  δανική γλώσσα , του φρούτου που χρησιμοποιείται ,  για τους χυμούς χωρίς προσθήκη σακχάρων ,  οι οποίοι λαμβάνονται από μαύρα φραγκοστάφυλα ,  κεράσια , κόκκινα φραγκοστάφυλα , λευκά  φραγκοστάφυλα , σμέουρα , φράουλες ή καρπούς  κουφοξυλιάς .   3 . Όταν το προϊόν προέρχεται από ένα  μόνο είδος φρούτου , η ένδειξη του είδους αυτού  αντικαθιστά τη λέξη « φρούτου » ή  συνοδεύει τις ονομασίες που δεν περιέχουν  τη λέξη αυτή .   4 . Η παράγραφος 1 δεν συνιστά εμπόδιο  στη χρησιμοποίηση της εκφράσεως « sod ...  saft » ή « sodet ... saft » ,  συμπληρούμενοι από την ένδειξη του φρούτου  που έχει χρησιμοποιηθεί στη Δανία για τον  προσδιορισμό προϊόντον που αποτελείται :    - αφ’ ενός από χυμό που λαμβάνεται  από μαύρα φραγκοστάφυλα , κεράσια , κόκκινα  φραγκοστάφυλα , λευκά φραγκοστάφυλα , σμέουρα ,  φράουλες ή καρπούς κουφοξυλίας και ,    - αφ’ ετέρου από σάκχαρα που  προστίθενται σε ποσότητα μεγαλύτερη από  200 γραμμάρια ανά λίτρο ,   αρκεί να δηλώνεται η ποσότητα των  σακχάρων και οι προϋποθέσεις χρησιμοποιήσεως  του προϊόντος .   Άρθρο 4   1 . Για την παρασκευή των χυμών φρούτων  επιτρέπονται μόνον :   α ) η ανάμιξη χυμών φρούτων ενός  ή περισσότερων ειδών μεταξύ τους ,   β ) η κατεργασία με τις ακόλουθες  ουσίες :    - L-ασκορβικό οξύ ( Ε 300 ) στην  αναγκαία ποσότητα για αντιοξειδωτικό  αποτέλεσμα ,    - άζωτο ,    - διοξείδιο του άνθρακα ( Ε 290 ) ,    - πηκτινολυτικά ένζυμα ,    - πρωτεολυτικά ένζυμα ,    - αμυλολυτικά ένζυμα ,    - ζελατίνη βρώσιμη ,    - ταννίνη ,    - μπεντονίτη ,    - κολλοειδές διοξείδιο του πυριτίου  ( silica aerogel ) ,    - καολίνη ,    - άνθρακα ,    - αδρανή βοηθητικά της διηθήσεως ( περλίτες ,  αμίαντο , πλυμένη γη διατόμων , κυτταρίνη ,  αδιάλυτα πολυαμίδια ) ,   γ ) οι συνήθεις φυσικές μέθοδοι επεξεργασίας ,  όπως οι θερμικές κατεργασίες , η φυγοκέντριση  και η διήθηση η χρησιμοποίηση ορισμένων  μεθόδων και επεξεργασιών είναι δυνατό να  περιορισθεί ή να απαγορευθεί από το  Συμβούλιο με ομόφωνη απόφαση μετά  από πρόταση της Επιτροπής .   2 . Επί πλέον επιτρέπονται :   α ) για τους χυμούς εκτός από  αχλαδιού και σταφύλης , η προσθήκη  σακχάρων με τις ακόλουθες προϋποθέσεις :   ι . με σκοπό τη διόρθωσή τους : σε  ποσότητα εκφρασμένη σε ξηρά ουσία  όχι μεγαλύτερη από 15 γραμμάρια ανά  λίτρο χυμού ,   ιι . με σκοπό τη γλύκανσή τους : σε  ποσότητα εκφρασμένη σε ξηρά ουσία όχι  μεγαλύτερη από :    - 40 γραμμάρια ανά λίτρο χυμού στην  περίπτωση του χυμού μήλου η προσθήκη αυτή  δύναται εν τούτοις να απαγορευθεί από  τα Κράτη μέλη ,    - 200 γραμμάρια ανά λίτρο χυμού , στην  περίπτωση του χυμού λεμονιού , του καρπού λιμεττίας  ( γλυκολέμονου ) , περγαμότου και κόκκινων ,  λευκών και μαύρων φραγκοστάφυλων ,    - 100 γραμμάρια ανά λίτρο χυμού στις  άλλες περιπτώσεις ,   β ) για το χυμό σταφύλης :    - η επεξεργασία με τις ακόλουθες  ουσίες :    - διοξείδιο του θείου ( Ε 220 ) ,    - θειώδες νάτριο ( Ε 221 ) ,    - όξινο θειώδες νάτριο ( Ε 222 ) ,    - διθειώδες νάτριο ( πυροθειώδες νάτριο ) ( Ε 223 ) ,    - διθειώδες κάλιο ( πυροθειώδες κάλιο ) ( Ε 224 ) ,    - θειώδες ασβέστιο ( Ε 226 ) ,    - όξινο θειώδες ασβέστιο ( Ε 227 ) ,   με τον όρο ότι η ολική περιεκτικότητα  στις ουσίες αυτές , εκφρασμένη σε  διοξείδιο του θείου του χυμού , όπως προσφέρεται  ή παραδίδεται στον καταναλωτή δεν θα είναι  μεγαλύτερη από 10 χιλιστόγραμμα ανά  λίτρο εν τούτοις , το όριο αυτό φθάνει  τα 50 χιλιοστόγραμμα για το χυμό σταφύλης  που έχει παρασκευασθεί ή εισαχθεί στην Κοινότητα  πριν από τη λήξη προθεσμίας τεσσάρων  ετών , που υπολογίζεται από την  κοινοποίηση της παρούσας οδηγίας ,    - η απομάκρυνση του διοξειδίου του θείου  ( αποθείωση ) με φυσικές μεθόδους ,    - η διαύγαση με καζεΐνη , λευκό αυγών  και άλλες ζωϊκές αλβουμίνες ,    - η μερική μείωση της οξύτητας με  ουδέτερο τρυγικό κάλιο ή ανθρακικό  ασβέστιο , όπου το τελευταίο αυτό ενδέχεται  να περιέχει μικρές ποσότητες διπολού μετ’  ασβεστίου άλατος των οξέων D- τρυγικού  και L- μηλικού .   γ ) για το χυμό ανανά , η προσθήκη  κιτρικού οξέως ( Ε 330 ) σε ποσότητα όχι  μεγαλύτερη από τρία γραμμάρια ανά λίτρο .   3 . Απαγορεύεται η προσθήκη σακχάρων  και οξέων στον ίδιο χυμό φρούτων .   4 . Αν στον ίδιο χυμό ή νεκτάρ φρούτου  έχουν προστεθεί περισσότερα από ένα οξέα ,  το άθροισμα των ποσοτήτων που προστίθενται  από κάθε ένα από αυτά εκφρασμένων  επί τοις εκατό της ανώτατης επιτρεπόμενης  ποσότητας για καθένα , δεν πρέπει να  υπερβαίνει το 100 .   Άρθρο 5   Κατά τη διάρκεια περιόδου πέντε ετών  που υπολογίζεται από την κοινοποίηση  της παρούσας οδηγίας , τα Κράτη μέλη  δύνανται , για την επεξεργασία του χυμού  σταφύλης , να διατηρήσουν τις εθνικές  διατάξεις που επιτρέπουν τη διαύγαση με  σιδηροκυανούχο κάλιο στην περίπτωση αυτή ,  η επεξεργασία αυτή γίνεται κάτω από  επίσημο έλεγχο . Το τελικό προϊόν που  έτυχε αυτής της επεξεργασίας δεν πρέπει  να περιέχει καμμία ένωση κυανίου εν διαλύσει .   Άρθρο 6   Με την επιφύλαξη των άλλων διατάξεων της  παρούσας οδηγίας , η περιεκτικότητα ενός  χυμού φρούτου σε διοξείδιο του θείου ,  διαπιστούμενη εργαστηριακώς , δεν πρέπει  να υπερβαίνει τα 10 χιλιοστόγραμμα ανά  λίτρο χυμού .   Εν τούτοις , το όριο αυτό αυξάνεται  στα 20 χιλιοστόγραμμα για το χυμό πορτοκαλιού  που έχει παρασκευασθεί ή εισαχθεί στην Κοινότητα  πριν από τη λήξη προθεσμίας τεσσάρων  ετών που υπολογίζεται από την  κοινοποίηση της παρούσας οδηγίας .   Άρθρο 7   1 . Για την παρασκευή των νεκτάρ φρούτων  επιτρέπονται μόνον :   α ) η ανάμιξη μεταξύ τους νεκτάρ φρούτων  ενός ή περισσότερων ειδών με ενδεχόμενη  προσθήκη χυμού ή πολτού φρούτων .   β ) οι επεξεργασίες και μέθοδοι που  απαριθμούνται στο άρθρο 4 παράγραφος 1 ,  υπό β ) και γ ) .   2 . Επί πλέον επιτρέπονται :   α ) η προσθήκη σακχάρων σε ποσότητα όχι  μεγαλύτερη από 20 % κατά βάρος σε σχέση  με το ολικό βάρος του τελικού προϊόντος .   β ) η προσθήκη νερού σε ποσότητα τόση , ώστε  η περιεκτικότητα σε χυμό και/ή πολτό  φρούτων και η ολική οξύτητα του τελικού  προϊόντος να μην είναι μικρότερες από  τα όρια που καθορίζονται στο παράρτημα σε  περίπτωση μίγματος ή περιεκτικότητα σε χυμό  και/ή πολτό , καθώς και η ολική οξύτητα  είναι σύμφωνες αναλογικά με τα όρια που  καθορίζονται στο παράρτημα , αφού ληφθούν  υπόψη οι αναλογίες υπό τις οποίες  σχηματίστηκε το μίγμα .   γ ) για την παρασκευή των νεκτάρ φρούτων  που προβλέπονται στο άρθρο 3 παράγραφος 2  υπό γ ) , η ολική αντικατάσταση των  σακχάρων με μέλι μέσα στο όριο του 20 %  που ορίζεται υπό α ) .   δ ) για την παρασκευή των νεκτάρ φρούτων  που προβλέπονται στο άρθρο 3 παράγραφος 2  υπό γ ) , όταν λαμβάνονται από αχλάδια  ή ροδάκινα ή από μίγμα των φρούτων αυτών ,  η προσθήκη κιτρικού οξέως σε ποσότητα που  δεν θα υπερβαίνει τα 5 γραμμάρια ανά  λίτρο τελικού προϊόντος εν τούτοις , το  κιτρικό οξύ μπορεί να αντικατασταθεί ολικά  ή μερικά από ισοδύναμη ποσότητα χυμού  λεμονιού .   3 . Το Συμβούλιο μετά από πρόταση της  Επιτροπής δύναται να επεκτείνει την  εφαρμογή της παραγράφου 2 υπό δ ) σε άλλα  νεκτάρ που προβλέπονται στο άρθρο 3  παράγραφος 2 υπό γ ) .   4 . Κατά τη διαδικασία που προβλέπεται στο  άρθρο 14 , το παράρτημα είναι δυνατό να  συμπληρώνεται με την ένδειξη άλλων φρούτων με  καθορισμό των κριτηρίων συστάσεως των σχετικών  με αυτά .   Άρθρο 8   Για την παρασκευή συμπυκνωμένων χυμών  φρούτων επιτρέπεται μόνον :   α ) οι επεξεργασίες και μέθοδοι που  απαριθμούνται στο άρθρο 4 .   β ) η μερική αφυδάτωση του χυμού φρούτου  με φυσική επεξεργασία ή μέθοδο εκτός  της απ’ ευθείας χρησιμοποιήσεως πύρας η  χρησιμοποίηση ορισμένων επεξεργασιών ή  μεθόδων είναι δυνατό να περιορισθεί ή να  απαγορευθεί από το Συμβούλιο με ομόφωνη  απόφαση μετά από πρόταση της Επιτροπής .   γ ) η αποκατάσταση του αρώματός τους με  αρωματικές ουσίες που έχουν ανακτηθεί κατά  τη συμπύκνωση του συγκεκριμένου χυμού φρούτου  ή χυμού φρούτου του αυτού είδους η προσθήκη  αυτή είναι υποχρεωτική για τους  συμπυκνωμένους χυμούς φρούτων που  προορίζονται για την άμεση κατανάλωση .   Άρθρο 9   Επί πλέον , για την παρασκευή των  αφυδατωμένων χυμών φρούτων επιτρέπεται η  ολική σχεδόν αφυδάτωση του χυμού φρούτου  με φυσική επεξεργασία ή μέθοδο , αποκλειομένης  της απ’ ευθείας χρησιμοποιήσεως πύρας η  αποκατάσταση των ουσιωδών αρωματικών ουσιών  με ύλες που προέρχονται από το αυτό  είδος φρούτων ή που ενδεχομένως ανακτήθηκαν  κατά την αφυδάτωση , είναι υποχρεωτική .   Άρθρο 10   Οι επεξεργασίες και μέθοδοι που  προβλέπονται στα άρθρα 4 , 5 , 7 , 8 και 9 ,  δεν πρέπει να έχουν σαν αποτέλεσμα να  παραμένουν στα προϊόντα που υπέστησαν  την επεξεργασία οποιεσδήποτε ουσίες σε  ποσότητες τέτοιες , που θα μπορούσαν να  είναι επικίνδυνες για την ανθρώπινη υγεία .   Άρθρο 11   1 . Οι μόνες υποχρεωτικές ενδείξεις που  πρέπει να αναφέρονται πάνω στις συσκευασίες ,  στους περιέκτες ή στις ετικέττες των  προϊόντων που καθορίζονται στο άρθρο 1  σημεία 5 έως 8 , ενδείξεις που πρέπει να  είναι εμφανείς , ευανάγνωστες και ανεξίτηλες ,  είναι οι ακόλουθες :   α ) η ονομασία που προορίζεται αποκλειστικά  γι’ αυτά δυνάμει του άρθρου 3 παράγραφοι 1 ,  2 , και 3 εν τούτοις :   ι ) η χρησιμοποίηση της ονομασίας  « νεκτάρ φρούτων » είναι δυνατό να  καταστεί προαιρετική από τα Κράτη μέλη  για ένα ή περισσότερα προϊόντα που  προβλέπονται στο άρθρο 3 παράγραφος 2 , όταν  οι ονομασίες που αριθμούνται εκεί ,  χρησιμοποιούνται για να προσδιορίζουν τα  προϊόντα αυτά .   ιι ) για τα προϊόντα που προέρχονται  από δύο ή περισσότερα είδη φρούτων ,  εκτός από την περίπτωση χρησιμοποιήσεως  χυμού λεμονιού με τους όρους που προβλέπονται  στο άρθρο 7 παράγραφος 2 υπό δ ) , η  ονομασία τους συνοδεύεται ή η λέξη  « φρούτων » αντικαθίσταται στην ονομασία  αυτή από την απαρίθμηση των φρούτων  που έχουν χρησιμοποιηθεί κατά σειρά ελαττούμενης  περιεκτικότητας .   ιιι ) για τα προϊόντα που προβλέπονται  στο άρθρο 1 σημείο 8 , ο χαρακτηρισμός  « αφυδατωμένος » μπορεί να συνοδεύεται ή να  αντικαθίσταται από το χαρακτηρισμό  « λυοφιλιωμένος » ή από οποιαδήποτε  άλλη ανάλογη ένδειξη σύμφωνα με τη μέθοδο  αφυδατώσεως που έχει χρησιμοποιηθεί .   β ) για τους χυμούς φρούτων που λαμβάνονται  ολικώς ή μερικώς από συμπυκνωμένους χυμούς  φρούτων , η ένδειξη « παρασκευασμένο από ...  συμπυκνωμένο » . Η ένδειξη αυτή αναγράφεται  πολύ κοντά στην ονομασία , κατά τρόπο  πολύ εμφανή σε σχέση με αυτή και σε  σχέση με το όλο κείμενο , με στοιχεία πολύ  ευδιάκριτα .   γ ) ο χαρακτηρισμός « από πούλπα » ή μία  ισοδύναμη ένδειξη για τα νεκτάρ φρούτων που  προβλέπονται στο άρθρο 3 , παράγραφος 2 υπό γ ) ,  τα οποία δεν προσδιορίζονται με μόνη την  ένδειξη « succo e polpa »  σύμφωνα με τις εθνικές διατάξεις που  προβλέπονται υπό α ) ι ) .   δ ) ο ονομαστικός όγκος σε λίτρα ,  εκατοστόλιτρα ή χιλιοστόλιτρα για τα προϊόντα  που καθορίζονται στο άρθρο 1 σημεία 5 , 6 και 7  και το ονομαστικό βάρος σε χιλιόγραμμα  ή γραμμάρια , για τα προϊόντα που καθορίζονται  στο άρθρο 1 σημείο 8 . Μέχρι να τεθούν σε  ισχύ οι κοινοτικές διατάξεις επί του  θέματος , εφαρμόζονται οι εθνικές διατάξεις  οι σχετικές με τη μέτρηση και τη σήμανση  του ονομαστικού όγκου και του ονομαστικού  βάρους . Μέχρι τη λήξη της μεταβατικής περιόδου ,  κατά την οποία επιτρέπεται μέσα στην  Κοινότητα η χρήση των μονάδων μετρήσεως του  βρεταννικού συστήματος που αναγράφεται στο  παράρτημα II της οδηγίας 71/354/ΕΟΚ (3) , όπως  τροποποιήθηκε για τελευταία φορά από την  πράξη προσχωρήσεως (4) , η ένδειξη του  ονομαστικού βάρους ή του ονομαστικού όγκου του  περιεχομένου , εκφρασμένων σε μονάδες  μετρήσεως του διεθνούς συστήματος  συνοδεύεται , αν η Ιρλανδία ή το Ηνωμένο  Βασίλειο το επιθυμούν , για τα προϊόντα  που τίθενται σε εμπορία στην επικράτειά  τους , από την ένδειξη του ονομαστικού όγκου ή  του ονομαστικού βάρους του περιεχομένου  εκφρασμένων στα ισοδύναμά τους σε μονάδες  μετρήσεως του βρεταννικού συστήματος που  υπολογίζονται με βάση τους ακόλουθους  συντελεστές μετατροπής :   1 χιλιοστό του λίτρου = 0,0352 ογκομετρικές  ουγγιές ( fluid ounces )   1 λίτρο = 1,760 πίντες ή 0,220 γαλλονιού   1 γραμμάριο = 0,0353 ουγγιές  ( avoirdupois )   1 χιλιόγραμμο = 2,205 λίβρες   ε ) για το συμπυκνωμένο χυμό φρούτου και  τον αφυδατωμένο χυμό φρούτου που  προορίζονται για άμεση πώληση στον καταναλωτή ,  η ποσότητα νερού που πρέπει να προστεθεί ,  για να επαναφέρει το προϊόν στην  κανονική πυκνότητα του χυμού του αντίστοιχου  φρούτου και για το συμπυκνωμένο χυμό  φρούτου που προορίζεται για την παρασκευή  χυμού φρούτων ή νεκτάρ φρούτων , ο βαθμός  συμπυκνώσεως του προϊόντος .   στ ) το όνομα ή η εμπορική επωνυμία και  η διεύθυνση ή η έδρα της επιχειρήσεως του  παρασκευαστή ή του συσκευαστή ή ενός πωλητή  εγκατεστημένου στην Κοινότητα .   ζ ) για τα προϊόντα που περιέχουν  διοξείδιο του θείου περισσότερο από 10  χιλιοστόγραμμα ανά λίτρο , ένδειξη σχετική  με την περιεκτικότητα αυτή σύμφωνα  με τους κανόνες επισημάνσεως που ισχύουν  στο Κράτος μέλος καταναλώσεως .   η ) για το νεκτάρ φρούτου , η ένδειξη  της ελάχιστης πραγματικής περιεκτικότητος σε  χυμό φρούτων , σε πολτό φρούτων ή σε μίγμα  των συσταστικών αυτών τη μνεία « περιεκτικότητα  σε φρούτο : ... % τουλάχιστον » η μνεία  αυτή αναγράφεται πολύ κοντά στην  ονομασία με τρόπο εμφανή σε  σχέση με αυτήν και σε σχέση με το  όλο κείμενο , με στοιχεία πολύ ευδιάκριτα .   θ ) ο χαρακτηρισμός « αεριούχος » , αν η  περιεκτικότητα σε διοξείδιο του άνθρακα των  προϊόντων που καθορίζονται στο άρθρο 1 ,  σημεία 5 , 6 και 7 είναι μεγαλύτερη από 2  γραμμάρια ανά λίτρο .   ι ) για τους χυμούς φρούτων με πρόσθετα  σάκχαρα σύμφωνα με το άρθρο 4 παράγραφος 2 ,  υπό α ) , ιι ) , ο χαρακτηρισμός  « σακχαρούχος » , ο οποίος θα περιλαμβάνεται  στην ονομασία ο χαρακτηρισμός αυτός θα  αναγράφεται εξ ίσου καθαρά με το υπόλοιπο  μέρος της ονομασίας η ονομασία συνοδεύεται  από ένδειξη που δηλώνει καθαρά τη μεγίστη  ποσότητα των σακχάρων που έχουν προστεθεί ,  υπολογισμένη ως ξηρά ύλη και εκφρασμένη  σε γραμμάρια ανά λίτρο η ποσότητα αυτή  δεν πρέπει να υπερβαίνει την πραγματικά  προστεθείσα ποσότητα σακχάρων κατά ποσοστό  μεγαλύτερο από 15 % αυτής της ποσότητας :   ια ) για το νεκτάρ φρούτου που προβλέπεται  στο άρθρο 3 παράγραφος 2 υπό γ ) , οι  ποιοτικές ενδείξεις :    - « με μέλι » , όταν χρησιμοποιείται μέλι  χωρίς προσθήκη σακχάρων ,    - « με χυμό λεμονιού » , όταν χρησιμοποιείται  μόνον χυμός λεμονιού χωρίς προσθήκη οξέος .   ιβ ) για τους οξινισμένους χυμούς φρούτων ,  των οποίων η επισήμανση δεν περιλαμβάνει  κατάλογο των συστατικών , η ένδειξη « με οξύ »  ή με « οξέα » ακολουθούμενη από το  όνομα του ή των οξέων που έχουν χρησιμοποιηθεί .   2 . Το σύνολο των ενδείξεων που προβλέπονται  στην παράγραφο 1 υπό α ) , β ) , γ ) , δ ) και  ζ ) πρέπει να αναγράφεται στο αυτό  οπτικό πεδίο .   3 . Αν τα προϊόντα που καθορίζονται στο  άρθρο 1 , σημεία 5 , 6 , και 7 φέρονται συσκευασμένα  σε περιέκτες ονομαστικού περιεχομένου μεγαλύτερου  από 5 λίτρα ή από 5 χιλιόγραμμα για τα  προϊόντα που καθορίζονται στο άρθρο 1 ,  σημείο 8 και δεν διατίθενται στη λιανική  πώληση , οι ενδείξεις που προβλέπονται  στην παράγραφο 1 , υπό β ) , γ ) , δ ) , ε ) ,  ζ ) , η ) , θ ) , ι ) , ια ) και ιβ ) , είναι  δυνατό να αναγράφονται μόνον στα συνοδευτικά  έγγραφα , με την επιφύλαξη ότι είναι  ευχερής η εξακρίβωση της ταυτότητας των  περιεκτών με τη βοήθεια των εγγράφων αυτών .   4 . Για τα προϊόντα που καθορίζονται στο  άρθρο 1 , σημεία 5 εώς 8 και που διατίθενται στην  κατανάλωση από αυτόματους πωλητές , τα  Κράτη μέλη μπορούν να περιορίσουν τις  ενδείξεις επισημάνσεως που προβλέπονται  στο παρόν άρθρο σε μόνη την αποκλειστική  ονομασία .   5 . Κατά παρέκκλιση της παραγράφου 1 , τα  Κράτη μέλη μπορούν να διατηρήσουν τις  εθνικές διατάξεις που επιβάλλουν την  ένδειξη :   α ) του οίκου παρασκευής για την εθνική τους  παραγωγή ,   β ) της χώρας προελεύσεως εν τούτοις , η  μνεία αυτή δεν είναι δυνατό να απαιτείται  για τα προϊόντα που παρασκευάζονται στο  εσωτερικό της Κοινότητος .   6 . Η παρούσα οδηγία δεν θίγει τις  διατάξεις των εθνικών νομοθεσιών , δυνάμει των  οποίων προβλέπεται η παράθεση καταλόγου των  συστατικών , περιλαμβανομένων και των πρόσθετων .   7 . Κατά παρέκκλιση της παραγράφου 1 , τα Κράτη  μέλη μπορούν να επιβάλλουν την ένδειξη του  τύπου των χρησιμοποιουμένων σακχάρων στις  περιπτώσεις που προβλέπονται στο άρθρο 4  παράγραφος 2 , υπό α ) .   8 . Απαγορεύεται κάθε αναφορά σε  προφυλακτικό ή θεραπευτικό αποτέλεσμα στις  ενδείξεις που αναγράφονται πάνω στον  περιέκτη ή στην ετικέττα των προϊόντων  που καθορίζονται στο άρθρο 1 , σημεία 5 εώς 8 .  Στην περίπτωση προσθήκης του L-ασκορβικού  οξέος κατά τα οριζόμενα στο άρθρο 4 ,  παράγραφος 1 , υπό β ) , δεν επιτρέπεται  καμμία αναφορά στη βιταμίνη C .   9 . Τα Κράτη μέλη απέχουν του να  διευκρινίσουν , πέρα από αυτό που  προβλέπεται στην παράγραφο 1 , τους τρόπους ,  κατά τους οποίους πρέπει να δίνονται οι  ενδείξεις που προβλέπονται στην εν λόγω  παράγραφο ,   Εν τούτοις , τα Κράτη μέλη μπορούν να  απαγορεύσουν στο έδαφός τους το εμπόριο  των προϊόντων που αναφέρονται στο  άρθρο 1 , σημεία 5 έως 8 , αν οι ενδείξεις που  προβλέπονται στην παράγραφο 1 , υπό α ) , β ) ,  γ ) , ε ) , ζ ) , η ) , θ ) , ι ) , ια ) και ιβ ) και ,  κατά περίπτωση , στην παράγραφο 6 δεν  αναγράφονται στην ή στις εθνικές γλώσσες  πάνω στον περιέκτη ή την ετικέττα .   10 . Οι παράγραφοι 1 έως 9 εφαρμόζονται ,  χωρίς να θίγονται οι διατάξεις που  πρόκειται να θεσπίσει η Κοινότητα για την  επισήμανση των τροφίμων .   Άρθρο 12   1 . Τα Κράτη μέλη λαμβάνουν όλα τα αναγκαία  μέτρα , ώστε το εμπόριο των προϊόντων που  καθορίζονται στο άρθρο 1 , σημεία 5 εώς 8 και  είναι σύμφωνα με τους κανόνες που προβλέπονται  στην παρούσα οδηγία και το παράρτημά της ,  να μην είναι δυνατό να παρεμποδίζεται από  την εφαρμογή μη εναρμονισμένων εθνικών  διατάξεων που ρυθμίζουν τη σύνθεση , τα  χαρακτηριστικά παρασκευής , τη συσκευασία ή την  επισήμανση αυτών μόνο των προϊόντων ή  των τροφίμων γενικά .   2 . Η παράγραφος 1 δεν εφαρμόζεται σε μη  εναρμονισμένες διατάξεις που δικαιολογούνται  από λόγους :    - προστασίας της δημοσίας υγείας ,    - καταστολής της απάτης , με την προϋπόθεση  ότι οι διατάξεις αυτές δεν είναι φύσεως  τέτοιας που να παρεμποδίζουν την εφαρμογή  των ορισμών και κανόνων που προβλέπονται  στην παρούσα οδηγία ,    - προστασίας της βιομηχανικής και εμπορικής  ιδιοκτησίας , των ενδείξεων προελεύσεως , των  ονομασιών προελεύσεως και καταστολής του αθέμιτου  ανταγωνισμού .   Άρθρο 13   Κατά το μέτρο κατά το οποίο δεν έχουν  ήδη κατ’ άλλο τρόπο προσδιορισθεί , αποφασίζονται :   α ) από το Συμβούλιο , μετά από πρόταση  της Επιτροπής :   ι ) τα κριτήρια ταυτότητας και καθαρότητας  των προϊόντων προσθήκης και επεξεργασίας που  προβλέπονται στα άρθρα 4 και 7 ο καθορισμός  αυτός πρέπει να γίνει το αργότερο δύο  έτη μετά την κοινοποίηση της παρούσας οδηγίας ,   ιι ) τα αναλυτικά και μικροβιολογικά  χαρακτηριστικά των προϊόντων που καθορίζονται  στο άρθρο 1 , σημεία 5 έως 8 .   β ) σύμφωνα με τη διαδικασία που προβλέπεται  στο άρθρο 14 :   ι ) οι μέθοδοι αναλύσεως οι αναγκαίες  για τον έλεγχο των κριτηρίων καθαρότητας που  προβλέπονται ανωτέρω ,   ιι ) οι τρόποι δειγματοληψίας και οι  μέθοδοι αναλύσεως οι αναγκαίες για τον  έλεγχο της συνθέσεως και των χαρακτηριστικών  παρασκευής των προϊόντων που καθορίζονται στο  άρθρο 1 , σημεία 5 έως 8 .   Άρθρο 14   1 . Στην περίπτωση που γίνεται προσφυγή στη  διαδικασία που καθορίζεται στο παρόν άρθρο ,  η Μόνιμη Επιτροπή Τροφίμων που συστήθηκε με  την απόφαση του Συμβουλίου της 13ης Νοεμβρίου  1969 , η οποία καλείται στο εξής η  « επιτροπή » , συγκαλείται από τον  πρόεδρό της είτε με δική του πρωτοβουλία είτε  μετά από αίτηση του αντιπροσώπου Κράτους  μέλους .   2 . Ο αντιπρόσωπος της Επιτροπής υποβάλλει  στην επιτροπή σχέδιο μέτρων που πρέπει  να ληφθούν . Η επιτροπή διατυπώνει τη γνώμη  της πάνω στο σχέδιο αυτό μέσα σε  προθεσμία που ο πρόεδρος μπορεί να ορίσει  σε συνάρτηση με το επείγον του σχετικού  ζητήματος , αποφαίνεται δε με πλειοψηφία  σαράντα μιας ψήφων . Οι ψήφοι των Κρατών μελών  σταθμίζονται σύμφωνα με το άρθρο 148 παράγραφος  2 της συνθήκης . Ο πρόεδρος δεν ψηφίζει .   3 . α ) Η Επιτροπή θεσπίζει τα σχεδιαζόμενα  μέτρα , εφ’ όσον αυτά είναι σύμφωνα με  τη γνώμη της επιτροπής .   β ) Αν τα σχεδιαζόμενα μέτρα δεν είναι  σύμφωνα με τη γνώμη της επιτροπής , ή αν δεν  έχει διατυπωθεί γνώμη , η Επιτροπή υποβάλλει  χωρίς καθυστέρηση στο Συμβούλιο πρόταση σχετική  με τα μέτρα προς λήψη . Το Συμβούλιο  αποφασίζει με ειδική πλειοψηφία .   γ ) Αν , κατά τη λήξη προθεσμίας τριών μηνών  από την υποβολή της προτάσεως στο  Συμβούλιο , αυτό δεν έχει αποφασίσει , τα  προτεινόμενα μέτρα θεσπίζονται από την  Επιτροπή .   Άρθρο 15   Το άρθρο 14 εφαρμόζεται για ένα χρονικό  διάστημα δεκαοκτώ μηνών από την ημερομηνία  κατά την οποία συνεκλήθη η επιτροπή για  πρώτη φορά , σε εφαρμογή του άρθρου 14  παράγραφος 1 .   Άρθρο 16   1 . Η παρούσα οδηγία δεν θίγει τις  διατάξεις των εθνικών νομοθεσιών , δυνάμει των  οποίων :   α ) επιτρέπεται ο εμπλουτισμός σε βιταμίνες  των προϊόντων που προβλέπονται στην παρούσα  οδηγία .   β ) οι μέθοδοι διαχύσεως μπορεί να  επιτρέπονται για την παρασκευή χυμών φρούτων  άλλων από τους χυμούς σταφύλης , εσπεριδοειδών ,  ανανά , αχλαδιών , ροδακίνων και βερυκόκκων ,  που προορίζονται για την παρασκευή των  συμπυκνωμένων χυμών φρούτων , υπό τον όρο  ότι οι συμπυκνωμένοι χυμοί που λαμβάνονται  με τον τρόπο αυτόν ανταποκρίνονται  στους όρους του άρθρου 1 , σημείο 5 , σε ό,τι  αφορά τους χυμούς φρούτων που λαμβάνονται  από συμπυκνωμένους χυμούς φρούτων , και  εφ’ όσον παρουσιάζουν οργανοληπτικά και  αναλυτικά χαρακτηριστικά τουλάχιστον  ισοδύναμα με εκείνα των συμπυκνωμένων χυμών  που λαμβάνονται με μηχανικές μεθόδους .   γ ) - οι χυμοί ανανά , μήλου , πορτοκαλιού  και γκρέιπ φρούτ είναι δυνατό να  εμπλουτίζονται με τις ουσίες που  προβλέπονται στο άρθρο 4 παράγραφος 2 β ) ,  πρώτη περίπτωση , υπό τον όρο ότι  η προστιθεμένη συνολική ποσότητα , εκφρασμένη  σε διοξείδιο του θείου , δεν θα υπερβαίνει  τα 50 χιλιοστόγραμμα ανά λίτρο .    - οι χυμοί λεμονιού και γλυκολέμονου είναι  δυνατό να εμπλουτίζονται με τις ουσίες  που προβλέπονται στο άρθρο 4 παράγραφος 2 β ) ,  πρώτη περίπτωση , υπό τον όρο ότι η  προστιθεμένη συνολική ποσότητα , εκφρασμένη  σε διοξείδιο του θείου , δεν θα υπερβαίνει  τα 350 χιλιστόγραμμα ανά λίτρο .   δ ) τό dimethyle-polysiloxane  δύναται να χρησιμοποιείται στο χυμό του  ανανά μέχρι του ποσού των 10 χιλιοστογράμμων  ανά λίτρο .   ε ) το γαλακτικό οξύ δύναται να προστίθεται  μέχρι του ποσού των 5 γραμμαρίων ανά λίτρο  στο νεκτάρ φρούτων που προβλέπονται στο  άρθρο 1 σημείο 7 , όταν λαμβάνεται από μήλα ή  αχλάδια ή από μίγμα των φρούτων  αυτών .   στ ) το μέλι δύναται να προστίθεται , σε  συνδυασμό με σάκχαρα , στο νεκτάρ φρούτων  που προβλέπονται στο άρθρο 3 παράγραφος 2 υπό  γ ) , όταν αυτό λαμβάνεται από αχλάδια  και ροδάκινα , υπό τον όρο να τηρείται το  όριο του 20 % που τίθεται στο άρθρο 7 παράγραφος  2 υπό γ ) .   ζ ) το κιτρικό οξύ δύναται να προστίθεται  στο χυμό σταφύλης μέχρι του ποσού των 3  γραμμαρίων ανά λίτρο , στο μέτρο που η  προσθήκη αυτή επιτρέπεται κατά τη  στιγμή της κοινοποιήσεως της παρούσας οδηγίας .   η ) τα οξέα L-μηλικό και DL-μηλικό  δύνανται να προστίθενται , μόνα τους ή μαζί ,  μέχρι του ποσού των 3 γραμμαρίων ανά λίτρο  στο χυμό ανανά και στο νεκτάρ φρούτων που  προβλέπονται στο άρθρο 3 παράγραφος 2 υπό γ ) ,  όταν λαμβάνεται από αχλάδια ή ροδάκινα ,  στο μέτρο που η προσθήκη αυτή  επιτρέπεται τη στιγμή της κοινοποιήσεως  της παρούσας οδηγίας .   2 . Πριν από τη λήξη προθεσμίας πέντε  ετών που υπολογίζεται από την κοινοποίηση  της παρούσας οδηγίας , η Επιτροπή θα  επανεξετάσει τις παρεκκλίσεις που  προβλέπονται στην παράγραφο 1 υπό α ) έως  ζ ) και θα προτείνει στο Συμβούλιο , κατά  περίπτωση , τις αναγκαίες τροποποιήσεις .   Η παρέκκλιση που προβλέπεται στην παράγραφο 1  υπό η ) παύει να ισχύει τη στιγμή  που τίθεται σε εφαρμογή κοινοτική ρύθμιση  σχετική με τη χρησιμοποίηση βρωσίμων οξέων  στα τρόφιμα , ενώ η ρύθμιση αυτή  πρέπει να θεσπισθεί το αργότερο τρία  έτη μετά την κοινοποίηση της παρούσας  οδηγίας .   Άρθρο 17   Η παρούσα οδηγία δεν ισχύει :   α ) για τα προϊόντα που προορίζονται να  εξαχθούν έξω από την Κοινότητα ,   β ) για τα προϊόντα ειδικής διατροφής  μέχρι της ενάρξεως της ισχύος των σχετικών  κοινοτικών διατάξεων .   Άρθρο 18   1 . Μέσα σε ένα έτος από την κοινοποίηση  της παρούσας οδηγίας τα Κράτη μέλη  τροποποιούν , αν χρειάζεται , τις νομοθεσίες τους ,  προκειμένου να συμμορφωθούν με την παρούσα  οδηγία και ενημερώνουν αμέσως περί αυτού  την Επιτροπή .   Η νομοθεσία μετά την τροποποίησή της  αυτή εφαρμόζεται με τρόπο ώστε :    - να επιτρέπεται το εμπόριο των  προϊόντων που είναι σύμφωνα με την  παρούσα οδηγία , δύο έτη μετά την  κοινοποίησή της ,    - να απαγορεύεται το εμπόριο των  προϊόντων που δεν είναι σύμφωνα με την  παρούσα οδηγία , τρία έτη μετά την  κοινοποίησή της .   2 . Η παράγραφος 1 δεν εμποδίζει τα  Κράτη μέλη να απαγορεύουν την παρασκευή  των προϊόντων , που δεν είναι σύμφωνα με την  παρούσα οδηγία , δύο έτη μετά την  κοινοποίησή της .   3 . Εν τούτοις , τα Κράτη μέλη μπορούν να  αναβάλουν την εφαρμογή του άρθρου 4  παράγραφος 1 υπό β ) και παράγραφος 2  υπό β ) τελευταία περίπτωση και του  άρθρου 7 παράγραφος 1 υπό β ) , μέχρι να  θεσπισθούν τα κριτήρια ταυτότητας και  καθαρότητας που προβλέπονται στο άρθρο 13  υπό α ) ι ) .   Άρθρο 19   Η παρούσα οδηγία απευθύνεται στα  Κράτη μέλη .   Έγινε στις Βρυξέλλες , στις 17 Νοεμβρίου  1975 .   Για το Συμβούλιο   Ο Πρόεδρος   E. COLOMBO   (1) ΕΕ αριθ. A 25 της 28 . 10 . 1970 , σ. 6 .   (2) ΕΕ αριθ. N 291 της 29 . 11 . 1969 , σ. 9 .   (3) ΕΕ αριθ. N 243 της 29 . 10 . 1971 , σ. 29 .   (4) ΕΕ αριθ. N 73 της 27 . 3 . 1972 , σ. 14 .   ΠΑΡΑΡΤΗΜΑ   ΕΙΔΙΚΕΣ ΔΙΑΤΑΞΕΙΣ ΓΙΑ ΤΟ ΝΕΚΤΑΡ ΦΡΟΥΤΩΝ   νεκτάρ από * Ελαχίστη ολική  οξύτητα εκφρασμένη σε γραμμάρια  τρυγικού οξέος ανά λίτρο τελικού  προϊόντος * Ελαχίστη περιεκτικότητα σε  χυμό και/ή πολτό εκφρασμένη σε %  κατά βάρος του τελικού προϊόντος *   I . Φρούτα με οξύ χυμό μη βρώσιμο στη  φυσική του κατάσταση * * *   Γκουάβες * 6 * 25 *   Καρποί βρώσιμοι ρολογίας * 8 * 25 *    ( Passiflora edulis ) * * *   Μαύρα φραγκοστάφυλα * 8 * 25 *   Λευκά φραγκοστάφυλα * 8 * 25 *   Κόκκινα φραγκοστάφυλα * 8 * 25 *   Κοκκινοπράσινα φραγκοστάφυλα * 9 * 30 *   Καρποί ιπποφαούς του ραμνοειδούς * 9 * 25 *  Αγριοκορόμηλα * 8 * 30 *   Δαμάσκηνα * 6 * 30 *   Χονδροδαμάσκηνα * 6 * 30 *   Καρποί σορβίας * 8 * 30 *   Κυνόρροδα ( καρποί της Rosa sp. ) *  8 * 40 *   Βύσσινα * 8 * 35 *   Κεράσια * 6 * 40 *   Βατσίνια * 7 * 40 *   Καρποί κουφοξυλίας * 7 * 50 *   Σμέουρα ( φραμπουάς ) * 7 * 40 *   Βερύκοκκα * 6 (1) * 40 *   Φράουλες * 5 (1) * 40 *   Βατόμουρα και μούρα * 6 * 40 *   Κόκκινα βατσίνια * 9 * 40 *   Κυδώνια * 7 * 50 *   Κουδόμηλα * 8 * 30 *   Άλλα φρούτα που ανήκουν στην κατηγορία  αυτή * - * 25 *   II . Φρούτα με χυμό βρώσιμο ως  έχει * * *   Μήλα * 6 * 50 *   Αχλάδια * 6 * 50 *   Ροδάκινα * 4 * 45 *   Εσπεριδοειδή * 7 * 50 *   Άλλα φρούτα που ανήκουν στην κατηγορία  αυτή * - * 50 *   (1) Όριο που δεν εφαρμόζεται στην  περίπτωση του προϊόντος που προβλέπεται  στο άρθρο 3 παράγραφος 2 υπό γ ) .


Avis juridique important

|

31988L0289

Οδηγία 88/289/ΕΟΚ του Συμβουλίου της 3ης Μαΐου 1988 για τροποποίηση της οδηγίας 72/462/ΕΟΚ περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προέλευσης τρίτων χωρών

Επίσημη Εφημερίδα αριθ. L 124 της 18/05/1988 σ. 0031 - 0032 Φινλανδική ειδική έκδοση: Κεφάλαιο 3 τόμος 26 σ. 0177  Σουηδική ειδική έκδοση: Κεφάλαιο 3 τόμος 26 σ. 0177

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 3ης Μαΐου 1988  για τροποποίηση της οδηγίας 72/462/ΕΟΚ περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών  (88/289/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι η οδηγία 72/462/ΕΟΚ (4), όπως τροποποιήθηκε τελευταία από την οδηγία 87/64/ΕΟΚ (5), καθορίζει υγειονομικές διατάξεις και μέτρα υγειονομικού ελέγχου για την εισαγωγή βοοειδών, χοίρων και νωπών κρεάτων προέλευσης τρίτων χωρών·  ότι η οδηγία 64/433/ΕΟΚ του Συμβουλίου της 26ης Ιουνίου 1964 περί υγειονομικών προβλημάτων στον τομέα των ενδοκοινοτικών συναλλαγών νωπών κρεάτων (6) τροποποιήθηκε με την οδηγία 88/288/ΕΟΚ (7) όσον αφορά τις συναλλαγές παραπροϊόντων και προκειμένου να προβλεφθούν άλλες εξετάσεις στο πλαίσιο της υγειονομικής επιθεώρησης πριν και μετά από τη σφαγή ώστε να λαμβάνονται υπόψη οι ιδιαίτερες τοπικές συνθήκες· ότι οι υγειονομικές εγγυήσεις που παρέχονται με την οδηγία 64/433/ΕΟΚ θα πρέπει να εφαρμοσθούν και στις εισαγωγές από τρίτες χώρες,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Η οδηγία 72/462/ΕΟΚ τροποποιείται ως εξής:  1. Στο άρθρο 4 παράγραφος 1, η δεύτερη φράση αντικαθίσταται από το ακόλουθο κείμενο:  «Σύμφωνα με λεπτομέρειες εφαρμογής που θα καθορίσει η Επιτροπή με τη διαδικασία που προβλέπεται στο άρθρο 30, ο ή οι κατάλογοι αυτοί μπορούν να τροποποιούνται ή να συμπληρώνονται από την Επιτροπή σε συνάρτηση με τα αποτελέσματα των ελέγχων που προβλέπονται στο άρθρο 5, τα οποία έχει προηγουμένως γνωστοποιήσει στα κράτη μέλη.  Σε περίπτωση δυσκολιών, το θέμα φέρεται στην επιτροπή σύμφωνα με τη διαδικασία του άρθρου 29.  Το Συμβούλιο επανεξετάζει τη διαδικασία αυτή, πριν από την 1η Ιανουαρίου 1990 με βάση έκθεση της Επιτροπής.»  2. Στο άρθρο 17 παράγραφος 2 στοιχεία β) και δ), προστίθεται το ακόλουθο κείμενο:  «Σύμφωνα με τη διαδικασία του άρθρου 29, μπορούν να αποφασίζονται πρόσθετες απαιτήσεις που να ανταποκρίνονται στις ειδικές συνθήκες χωρών οι οποίες θα κατονομάζονται όσον αφορά ορισμένες ασθένειες που ενδέχεται να θέτουν σε κίνδυνο την ανθρώπινη υγεία.»  3. Στο άρθρο 18 παράγραφος 1 η αρχή του στοιχείου β) αντικαθίσταται από το ακόλουθο κείμενο:  «β) τεμαχίων μικροτέρων των τεταρτημορίων ή των αποστεωμένων κρεάτων ή παραπροϊόντων ή βόειων συκωτιών τεμαχισμένων σε φέτες που προέρχονται από τα εργαστήρια τεμαχισμού . . .» (το υπόλοιπο κείμενο παραμένει αμετάβλητο).  4. Στο άρθρο 18 προστίθεται η ακόλουθη παράγραφος:  «4. Η αποδοχή τεμαχισμένων σε φέτες συκωτιών άλλων ζωικών ειδών εκτός από τα βοοειδή μπορεί να αποφασισθεί με ειδική πλειοψηφία από το Συμβούλιο μετά από πρόταση της Επιτροπής.»  5. Στο άρθρο 20, το στοιχείο β) αντικαθίσταται από το ακόλουθο κείμενο:  «β) νωπά κρέατα:  i) που προέρχονται από ζώα στα οποία έχουν χορηγηθεί ουσίες οι οποίες απαγορεύονται κατ' εφαρμογή των οδηγιών 81/602/ΕΟΚ και 88/146/ΕΟΚ (*),  ii) που περιέχουν κατάλοιπα ορμονικών ουσιών, των οποίων η χρήση επιτρέπεται σύμφωνα με τις εξαιρέσεις που προβλέπονται στο άρθρο 4 της οδηγίας 81/602/ΕΟΚ και στα άρθρα 2 και 7 της οδηγίας 85/649/ΕΟΚ, κατάλοιπα αντιβιοτικών, παρασιτοκτόνων ή άλλων επιβλαβών ουσιών (το υπόλοιπο κείμενο παραμένει αμετάβλητο).  (*) ΕΕ αριθ. L 70 της 16. 3. 1988, σ. 16.»  Άρθρο 2  Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο μέχρι την 1η Ιανουαρίου 1989 και ενημερώνουν αμέσως την Επιτροπή σχετικά.  Άρθρο 3  Η παρούσα οδηγία απευθύνεται στα κράτη μέλη.  Βρυξέλλες, 3 Μαΐου 1988.  Για το Συμβούλιο  Ο Πρόεδρος  M. BANGEMANN    (1) ΕΕ αριθ. C 276 της 1. 11. 1986, σ. 11.  (2) ΕΕ αριθ. C 156 της 15. 6. 1987, σ. 190.  (3) ΕΕ αριθ. C 68 της 16. 3. 1987, σ. 2.  (4) ΕΕ αριθ. L 302 της 31. 12. 1972, σ. 28.  (5) ΕΕ αριθ. L 34 της 5. 2. 1987, σ. 52.  (6) ΕΕ αριθ. 121 της 29. 7. 1964, σ. 2012/64.  (7) Βλέπε σελίδα 28 της παρούσας Επίσημης Εφημερίδας.


title: Οδηγία 2012/17/ΕΕ του Ευρωπαϊκού Κοινοβουλίου και του Συμβουλίου, της 13ης Ιουνίου 2012 , για την τροποποίηση της οδηγίας 89/666/ΕΟΚ του Συμβουλίου και των οδηγιών 2005/56/ΕΚ και 2009/101/ΕΚ του Ευρωπαϊκού Κοινοβουλίου και του Συμβουλίου όσον αφορά τη διασύνδεση των κεντρικών και των εμπορικών μητρώων καθώς και των μητρώων εταιρειών  Κείμενο που παρουσιάζει ενδιαφέρον για τον ΕΟΧ

text:
               16.6.2012

               EL

               Επίσημη Εφημερίδα της Ευρωπαϊκής Ένωσης

               L 156/1

         ΟΔΗΓΊΑ 2012/17/ΕΕ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 13ης Ιουνίου 2012
   για την τροποποίηση της οδηγίας 89/666/ΕΟΚ του Συμβουλίου και των οδηγιών 2005/56/ΕΚ και 2009/101/ΕΚ του Ευρωπαϊκού Κοινοβουλίου και του Συμβουλίου όσον αφορά τη διασύνδεση των κεντρικών και των εμπορικών μητρώων καθώς και των μητρώων εταιρειών
   (Κείμενο που παρουσιάζει ενδιαφέρον για τον ΕΟΧ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 50,
   Έχοντας υπόψη την πρόταση της Ευρωπαϊκής Επιτροπής,
   Κατόπιν διαβίβασης του σχεδίου νομοθετικής πράξης στα εθνικά κοινοβούλια,
   Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής (1),
   Αποφασίζοντας σύμφωνα με τη συνήθη νομοθετική διαδικασία (2),
   Εκτιμώντας τα ακόλουθα:

               (1)

               Οι επιχειρήσεις επεκτείνονται όλο και περισσότερο πέρα από τα εθνικά σύνορα, εκμεταλλευόμενες τις ευκαιρίες που προσφέρει η εσωτερική αγορά. Οι διασυνοριακοί όμιλοι, καθώς και μεγάλος αριθμός πράξεων αναδιάρθρωσης, όπως οι συγχωνεύσεις και οι διασπάσεις, αφορούν επιχειρήσεις από διαφορετικά κράτη μέλη. Κατά συνέπεια, υπάρχει αυξανόμενη ζήτηση για πρόσβαση σε πληροφορίες για τις εταιρείες σε διασυνοριακό πλαίσιο. Εντούτοις, οι επίσημες πληροφορίες για τις εταιρείες δεν είναι πάντα άμεσα διαθέσιμες σε διασυνοριακή βάση.

               (2)

               Η ενδέκατη οδηγία 89/666/ΕΟΚ του Συμβουλίου, της 21ης Δεκεμβρίου 1989, σχετικά με τη δημοσιότητα των υποκαταστημάτων που έχουν συσταθεί σε ένα κράτος μέλος από ορισμένες μορφές εταιρειών που διέπονται από το δίκαιο άλλου κράτους (3), ορίζει τις πράξεις και τα στοιχεία τα οποία οφείλουν να καταχωρίζουν οι εταιρείες στο μητρώο του υποκαταστήματός τους. Ωστόσο, δεν υπάρχει καμία νομική δέσμευση για τα μητρώα, όσον αφορά την ανταλλαγή δεδομένων σχετικά με τα ξένα υποκαταστήματα. Το γεγονός αυτό δημιουργεί νομική αβεβαιότητα σε τρίτα μέρη δεδομένου ότι, ακόμη κι αν διαγραφεί μια εταιρεία από το μητρώο, το υποκατάστημά της μπορεί να συνεχίσει να λειτουργεί.

               (3)

               Πράξεις όπως οι διασυνοριακές συγχωνεύσεις έχουν καταστήσει αναγκαία την καθημερινή συνεργασία μεταξύ των μητρώων εταιρειών. Η οδηγία 2005/56/ΕΚ του Ευρωπαϊκού Κοινοβουλίου και του Συμβουλίου, της 26ης Οκτωβρίου 2005, για τις διασυνοριακές συγχωνεύσεις κεφαλαιουχικών εταιρειών (4) κατέστησε υποχρεωτική τη διασυνοριακή συνεργασία των μητρώων. Ωστόσο, δεν υπάρχουν καθιερωμένοι δίαυλοι επικοινωνίας που θα μπορούσαν να επιταχύνουν τις διαδικασίες, να διευκολύνουν την επίλυση των γλωσσικών προβλημάτων και να ενισχύσουν την ασφάλεια δικαίου.

               (4)

               Η οδηγία 2009/101/ΕΚ του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, περί συντονισμού των εγγυήσεων που απαιτούνται στα κράτη μέλη εκ μέρους των εταιρειών, κατά την έννοια του άρθρου 54 δεύτερο εδάφιο της Συνθήκης, για την προστασία των συμφερόντων των εταίρων και των τρίτων, με σκοπό να καταστούν οι εγγυήσεις αυτές ισοδύναμες (5) διασφαλίζει, μεταξύ άλλων, την πρόσβαση στις πράξεις και τα στοιχεία που έχουν καταχωριστεί στα μητρώα, είτε εγγράφως είτε διά της ηλεκτρονικής οδού. Ωστόσο, οι πολίτες και οι εταιρείες εξακολουθούν να υποχρεούνται να αναζητούν στα μητρώα ανά χώρα, ιδίως λόγω του ότι η σημερινή προαιρετική συνεργασία μεταξύ των μητρώων δεν έχει αποδειχθεί επαρκής.

               (5)

               Στην ανακοίνωση της Επιτροπής σχετικά με την πράξη για την ενιαία αγορά, η διασύνδεση των κεντρικών και των εμπορικών μητρώων, καθώς και των μητρώων επιχειρήσεων χαρακτηρίστηκε ως μέτρο που απαιτείται για τη δημιουργία ευνοϊκότερου νομικού και φορολογικού πλαισίου για τις επιχειρήσεις. Η διασύνδεση θα συμβάλει στην προώθηση της ανταγωνιστικότητας των ευρωπαϊκών επιχειρήσεων με τη μείωση του διοικητικού φόρτου και την αύξηση της ασφάλειας δικαίου και, ως εκ τούτου, στην έξοδο από την παγκόσμια οικονομική και χρηματοπιστωτική κρίση, που αποτελεί και μία από τις προτεραιότητες του θεματολογίου Ευρώπη 2020. Θα βελτιώσει επίσης τη διασυνοριακή επικοινωνία μεταξύ των μητρώων, κάνοντας χρήση των καινοτομιών της τεχνολογίας πληροφοριών και επικοινωνιών.

               (6)

               Τα συμπεράσματα του Συμβουλίου της 25ης Μαΐου 2010 σχετικά με τη διασύνδεση των μητρώων επιχειρήσεων επιβεβαίωσαν ότι με τη βελτίωση της πρόσβασης σε επικαιροποιημένες και αξιόπιστες πληροφορίες για τις επιχειρήσεις θα ενισχυθεί η εμπιστοσύνη στην αγορά, θα διευκολυνθεί η ανάκαμψη και θα τονωθεί η ανταγωνιστικότητα των ευρωπαϊκών επιχειρήσεων.

               (7)

               Το Ευρωπαϊκό Κοινοβούλιο, σε ψήφισμα που εξέδωσε στις 7 Σεπτεμβρίου 2010 σχετικά με τη διασύνδεση των μητρώων επιχειρήσεων (6), τόνισε ότι οι δυνατότητες που προσφέρει το έργο για την περαιτέρω ολοκλήρωση του Ευρωπαϊκού Οικονομικού Χώρου θα μπορέσουν να αξιοποιηθούν μόνον εφόσον όλα τα κράτη μέλη συμμετέχουν στο δίκτυο.

               (8)

               Το πολυετές σχέδιο δράσης 2009-2013 (7) σχετικά με την ευρωπαϊκή ηλεκτρονική δικαιοσύνη προβλέπει τη δημιουργία μιας ευρωπαϊκής διαδικτυακής πύλης ηλεκτρονικής δικαιοσύνης («η πύλη») ,ως ενιαίου ευρωπαϊκού σημείου ηλεκτρονικής πρόσβασης σε νομικές πληροφορίες, δικαστικά και διοικητικά ιδρύματα, μητρώα, βάσεις δεδομένων και άλλες υπηρεσίες, και θεωρεί σημαντική τη διασύνδεση των κεντρικών και εμπορικών μητρώων καθώς και των μητρώων εταιρειών.

               (9)

               Η διασυνοριακή πρόσβαση σε επιχειρηματικές πληροφορίες σχετικά με εταιρείες και με υποκαταστήματά τους που έχουν ανοίξει σε άλλα κράτη μέλη μπορεί να βελτιωθεί μόνο εάν όλα τα κράτη μέλη δεσμευτούν να καταστήσουν εφικτή την επερχόμενη ηλεκτρονική επικοινωνία μεταξύ μητρώων και να διαβιβάζουν σε μεμονωμένους χρήστες πληροφορίες σε τυποποιημένη μορφή με παρεμφερές περιεχόμενο και διαλειτουργικές τεχνολογίες σε όλη την Ένωση. Αυτή η διαλειτουργικότητα των μητρώων πρέπει να εξασφαλίζεται από τα μητρώα των κρατών μελών («εθνικά μητρώα») που παρέχουν υπηρεσίες οι οποίες θα πρέπει να συγκροτούν διεπαφές στην ευρωπαϊκή κεντρική πλατφόρμα («πλατφόρμα»). Η πλατφόρμα θα είναι μια συγκεντρωτική δέσμη μέσων της τεχνολογίας των πληροφοριών που θα ενσωματώνει τις υπηρεσίες και θα πρέπει να αποτελεί μια κοινή διεπαφή. Τη διεπαφή αυτή θα πρέπει να χρησιμοποιούν όλα τα εθνικά μητρώα. Η πλατφόρμα θα πρέπει επίσης να παρέχει υπηρεσίες που αποτελούν διεπαφή με την πύλη, που θα αποτελεί το ευρωπαϊκό σημείο ηλεκτρονικής πρόσβασης, και με τα προαιρετικά σημεία πρόσβασης που δημιουργούν τα κράτη μέλη. Η πλατφόρμα θα πρέπει να εκλαμβάνεται απλώς ως μέσο για τη διασύνδεση των μητρώων και όχι ως χωριστός φορέας με νομική προσωπικότητα. Με βάση τους μοναδικούς ταυτοποιητές, η πλατφόρμα θα πρέπει να έχει τη δυνατότητα της διανομής πληροφοριών από το κάθε μητρώο των κρατών μελών προς τα αρμόδια μητρώα άλλων κρατών μελών σε τυποποιημένο μορφότυπο μηνύματος (ηλεκτρονική μορφή μηνυμάτων που θα ανταλλάσσονται μεταξύ συστημάτων τεχνολογίας των πληροφοριών, όπως λόγου χάρη: xml) και στη σχετική γλωσσική εκδοχή.

               (10)

               Η παρούσα οδηγία δεν αποσκοπεί να δημιουργήσει κεντρική βάση δεδομένων από μητρώα όπου θα αποθηκεύονται σημαντικές πληροφορίες για τις εταιρείες. Στη φάση υλοποίησης του συστήματος διασύνδεσης των κεντρικών και των εμπορικών μητρώων καθώς και των μητρώων εταιρειών («σύστημα διασύνδεσης των μητρώων») θα πρέπει να ορίζεται μόνο το σύνολο των δεδομένων που είναι αναγκαία για τη σωστή λειτουργία της πλατφόρμας. Μεταξύ των δεδομένων αυτών θα πρέπει να περιλαμβάνονται κυρίως δεδομένα λειτουργίας, λεξικά και γλωσσάρια. Το περιεχόμενό τους θα πρέπει να καθορίζεται αφού ληφθεί επίσης υπόψη η ανάγκη να εξασφαλιστεί η αποτελεσματική λειτουργία του συστήματος διασύνδεσης των μητρώων. Τα δεδομένα αυτά θα πρέπει να χρησιμοποιούνται με σκοπό τη διεξαγωγή των λειτουργιών της πλατφόρμας και δεν θα πρέπει ποτέ να διατίθενται στο κοινό σε απευθείας μορφή. Επίσης, η πλατφόρμα δεν θα πρέπει να τροποποιεί ούτε το περιεχόμενο των δεδομένων περί εταιρειών που είναι αποθηκευμένα σε εθνικά μητρώα ούτε τις πληροφορίες περί εταιρειών που διαβιβάζονται μέσω του συστήματος της διασύνδεσης των μητρώων.

               (11)

               Δεδομένου ότι στόχος της παρούσας οδηγίας δεν είναι η εναρμόνιση των εθνικών συστημάτων των κεντρικών και των εμπορικών μητρώων καθώς και των μητρώων των εταιρειών, τα κράτη μέλη δεν θα πρέπει να υποχρεούνται να τροποποιήσουν το εθνικό τους σύστημα μητρώων, ιδίως όσον αφορά τη διαχείριση, την αποθήκευση δεδομένων, τα τέλη, τη χρήση και τη δημοσιοποίηση πληροφοριών για εθνικούς σκοπούς.

               (12)

               Στο πλαίσιο της παρούσας οδηγίας, η πύλη θα πρέπει να ανταποκρίνεται, μέσω της χρήσης της πλατφόρμας, σε ερωτήματα μεμονωμένων χρηστών σχετικά με πληροφορίες για εταιρείες και για υποκαταστήματά τους που έχουν ανοίξει σε άλλα κράτη μέλη, οι οποίες είναι αποθηκευμένες στα εθνικά μητρώα. Με αυτό τον τρόπο θα πρέπει να καθίσταται δυνατή η εμφάνιση των αποτελεσμάτων της αναζήτησης στην πύλη, τα οποία θα περιλαμβάνουν τις επεξηγηματικές ετικέτες σε όλες τις επίσημες γλώσσες της Ένωσης στις οποίες είναι διαθέσιμες οι πληροφορίες. Επιπλέον, προκειμένου να βελτιωθεί η προστασία τρίτων μερών σε άλλα κράτη μέλη, θα πρέπει να διατίθενται στην πύλη οι βασικές πληροφορίες σχετικά με τη νομική αξία των πράξεων και των στοιχείων που δημοσιοποιούνται σύμφωνα με τους νόμους των κρατών μελών που έχουν θεσπιστεί σύμφωνα με την οδηγία 2009/101/ΕΚ.

               (13)

               Τα κράτη μέλη θα πρέπει να μπορούν να συστήνουν ένα ή περισσότερα προαιρετικά σημεία πρόσβασης, τα οποία ενδέχεται να επηρεάζουν τη χρήση και τη λειτουργία της πλατφόρμας. Κατά συνέπεια, θα πρέπει να ενημερώνεται η Επιτροπή για τη σύστασή τους και για οποιεσδήποτε σημαντικές αλλαγές στη λειτουργία τους και ειδικότερα για την παύση λειτουργίας τους. Η ενημέρωση αυτή σε καμία περίπτωση δεν θα πρέπει να περιορίζει τις εξουσίες των κρατών μελών όσον αφορά τη σύσταση και τη λειτουργία των προαιρετικών σημείων πρόσβασης.

               (14)

               Εταιρείες και τα υποκαταστήματά τους που έχουν ιδρυθεί σε άλλα κράτη μέλη θα πρέπει να διαθέτουν έναν μοναδικό ταυτοποιητή που θα επιτρέπει την αδιαμφισβήτητη ταυτοποίησή τους στην Ένωση. Ο ταυτοποιητής πρόκειται να χρησιμοποιείται για την επικοινωνία μεταξύ των μητρώων μέσω του συστήματος διασύνδεσης των μητρώων. Συνεπώς, οι εταιρείες και τα υποκαταστήματα δεν θα πρέπει να υποχρεούνται να περιλαμβάνουν τον μοναδικό ταυτοποιητή στις επιστολές ή στα έντυπα παραγγελιών της εταιρείας που αναφέρονται στις οδηγίες 89/666/ΕΟΚ και 2009/101/ΕΚ. Θα πρέπει να συνεχίσουν να χρησιμοποιούν τον εσωτερικό τους αριθμό καταχώρισης για τις δικές τους ανάγκες επικοινωνίας.

               (15)

               Θα πρέπει να είναι δυνατή η σαφής συσχέτιση μεταξύ του μητρώου της εταιρείας και των μητρώων των υποκαταστημάτων της που έχουν ανοίξει σε άλλα κράτη μέλη, η οποία θα συνίσταται στην ανταλλαγή πληροφοριών σχετικά με την έναρξη και τη λήξη οιασδήποτε διαδικασίας λύσης ή αφερεγγυότητας της εταιρείας και με τη διαγραφή της εταιρείας από το μητρώο, εάν οι διαδικασίες αυτές επιφέρουν έννομες συνέπειες στο κράτος μέλος του μητρώου της εταιρείας. Τα κράτη μέλη θα πρέπει να μπορούν να αποφασίζουν σχετικά με τις διαδικασίες που θα ακολουθούν όσον αφορά τα υποκαταστήματα που είναι καταχωρισμένα στην επικράτειά τους, ωστόσο πρέπει να εξασφαλίζουν τουλάχιστον ότι τα υποκαταστήματα μιας διαλυμένης εταιρείας θα πρέπει να διαγράφονται από το μητρώο χωρίς αναίτια καθυστέρηση και, κατά περίπτωση, μετά τις διαδικασίες εκκαθάρισης του εν λόγω υποκαταστήματος. Η υποχρέωση αυτή δεν θα πρέπει να ισχύει για υποκαταστήματα εταιρειών που έχουν διαγραφεί από το μητρώο αλλά έχουν νόμιμο διάδοχο, όπως σε περίπτωση οιασδήποτε αλλαγής στη νομική μορφή της εταιρείας, συγχώνευσης ή διάσπασης, ή διασυνοριακής μεταφοράς της καταστατικής της έδρας.

               (16)

               Η παρούσα οδηγία δεν θα πρέπει να ισχύει για το υποκατάστημα που έχει ιδρυθεί σε κράτος μέλος από εταιρεία που δεν διέπεται από το δίκαιο του κράτους μέλους, όπως προβλέπεται στο άρθρο 7 της οδηγίας 89/666/ΕΟΚ.

               (17)

               Η οδηγία 2005/56/ΕΚ θα πρέπει να τροποποιηθεί ώστε να εξασφαλιστεί ότι η επικοινωνία μεταξύ των μητρώων διεξάγεται μέσω του συστήματος διασύνδεσης μητρώων.

               (18)

               Τα κράτη μέλη θα πρέπει να εξασφαλίζουν ότι σε περίπτωση που υπάρχουν αλλαγές στις πληροφορίες που έχουν καταχωριστεί στα μητρώα και αφορούν εταιρείες, οι πληροφορίες επικαιροποιούνται χωρίς αναίτια καθυστέρηση. Η επικαιροποίηση πρέπει να δημοσιοποιείται, υπό κανονικές συνθήκες, εντός 21 ημερών από την παραλαβή της πλήρους τεκμηρίωσης σχετικά με τις εν λόγω αλλαγές, περιλαμβανομένου του ελέγχου νομιμότητας σύμφωνα με το εθνικό δίκαιο. Το εν λόγω χρονικό όριο θα πρέπει να εκληφθεί ως απαίτηση προς τα κράτη μέλη να καταβάλλουν εύλογες προσπάθειες να τηρούν την προθεσμία που καθορίζεται στην παρούσα οδηγία. Δεν θα πρέπει να ισχύει για τα λογιστικά έγγραφα που οι εταιρείες υποχρεούνται να υποβάλλουν για κάθε οικονομικό έτος. Αυτή η εξαίρεση αιτιολογείται λόγω του υπερβολικού φόρτου που υφίστανται τα εθνικά μητρώα κατά τις περιόδους αναφοράς. Σύμφωνα με τις γενικές νομικές αρχές που είναι κοινές σε όλα τα κράτη μέλη, το χρονικό όριο των 21 ημερών πρέπει να αναστέλλεται σε περίπτωση ανωτέρας βίας.

               (19)

               Σε περίπτωση που η Επιτροπή αποφασίσει την ανάπτυξη και/ή τη λειτουργία της πλατφόρμας από τρίτο μέρος, αυτό πρέπει να γίνει σύμφωνα με τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (8). Πρέπει να εξασφαλιστεί κατάλληλο επίπεδο συμμετοχής των κρατών μελών σε αυτή τη διαδικασία με τη θέσπιση των τεχνικών προδιαγραφών για τη διαδικασία δημόσιων συμβάσεων μέσω εκτελεστικών πράξεων που θα υιοθετούνται σύμφωνα με τη διαδικασία εξέτασης που προβλέπεται στο άρθρο 5 του κανονισμού (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, για τη θέσπιση κανόνων και γενικών αρχών σχετικά με τους τρόπους ελέγχου από τα κράτη μέλη της άσκησης των εκτελεστικών αρμοδιοτήτων από την Επιτροπή (9).

               (20)

               Σε περίπτωση που η Επιτροπή αποφασίσει η πλατφόρμα να λειτουργεί από τρίτο μέρος, θα πρέπει να διασφαλιστεί η συνέχεια της παροχής υπηρεσιών από το σύστημα διασύνδεσης των μητρώων και η ενδεδειγμένη δημόσια εποπτεία της λειτουργίας της πλατφόρμας. Θα πρέπει να θεσπιστούν λεπτομερείς κανόνες σχετικά με την επιχειρησιακή διαχείριση της πλατφόρμας, μέσω εκτελεστικών πράξεων που θα υιοθετούνται σύμφωνα με τη διαδικασία εξέτασης που προβλέπεται στο άρθρο 5 του κανονισμού (ΕΕ) αριθ. 182/2011. Εν πάση περιπτώσει, η συμμετοχή των κρατών μελών στη λειτουργία του όλου συστήματος θα πρέπει να εξασφαλίζεται με τακτικό διάλογο μεταξύ της Επιτροπής και των αντιπροσώπων των κρατών μελών σχετικά με θέματα λειτουργίας του συστήματος διασύνδεσης των μητρώων και της μελλοντικής του ανάπτυξης.

               (21)

               Η διασύνδεση των κεντρικών και εμπορικών μητρώων και των μητρώων εταιρειών απαιτεί τον συντονισμό εθνικών συστημάτων με ποικίλα τεχνικά χαρακτηριστικά. Αυτό συνεπάγεται την έγκριση τεχνικών μέτρων και προδιαγραφών που οφείλουν να λαμβάνουν υπόψη τις διαφορές μεταξύ μητρώων. Προκειμένου να διασφαλισθούν ενιαίοι όροι εφαρμογής της παρούσας οδηγίας, θα πρέπει να εκχωρηθούν εκτελεστικές αρμοδιότητες στην Επιτροπή για τη διευθέτηση των τεχνικών και επιχειρησιακών ζητημάτων. Οι αρμοδιότητες αυτές θα πρέπει να ασκούνται σύμφωνα με τη διαδικασία εξέτασης του άρθρου 5 του κανονισμού (ΕΕ) αριθ. 182/2011.

               (22)

               Η παρούσα οδηγία δεν πρέπει να περιορίζει τα δικαιώματα των κρατών μελών να επιβάλλουν τέλη για την απόκτηση πληροφοριών σχετικά με εταιρείες μέσω του συστήματος διασύνδεσης των μητρώων, εφόσον η καταβολή τελών απαιτείται βάσει της εθνικής νομοθεσίας. Συνεπώς, στα τεχνικά μέτρα και τις προδιαγραφές για το σύστημα διασύνδεσης των μητρώων θα πρέπει να υπάρχει πρόβλεψη για τρόπους πληρωμών. H παρούσα οδηγία δεν πρέπει να προκαθορίζει συναφώς καμία συγκεκριμένη τεχνική λύση, δεδομένου ότι οι λεπτομέρειες για τους τρόπους πληρωμών θα καθοριστούν στο στάδιο της έγκρισης των εκτελεστικών πράξεων, λαμβάνοντας υπόψη ευρέως χρησιμοποιούμενες μεθόδους on-line πληρωμών.

               (23)

               Θα ήταν επιθυμητό να μπορούν τρίτες χώρες να συμμετέχουν, στο μέλλον, στο σύστημα διασύνδεσης των μητρώων.

               (24)

               Μια δίκαιη λύση ως προς τη χρηματοδότηση του συστήματος διασύνδεσης μητρώων επιβάλλει να συμμετέχουν σε αυτήν τόσο η Ένωση όσο και τα κράτη μέλη της. Τα κράτη μέλη θα πρέπει να επωμισθούν την οικονομική επιβάρυνση της ευθυγράμμισης των εθνικών μητρώων τους με αυτό το σύστημα, ενώ τα κεντρικά στοιχεία —η πλατφόρμα και η πύλη που χρησιμεύει ως ευρωπαϊκό ενιαίο σημείο πρόσβασης— θα πρέπει να χρηματοδοτηθούν από ενδεδειγμένη γραμμή του γενικού προϋπολογισμού της Ένωσης. Προκειμένου να συμπληρωθούν μη ουσιώδη στοιχεία της παρούσας οδηγίας, θα πρέπει να ανατεθεί στην Επιτροπή εξουσία έκδοσης πράξεων σύμφωνα με το άρθρο 290 της Συνθήκης για τη λειτουργία της Ευρωπαϊκής Ένωσης όσον αφορά την επιβολή τελών για την πρόσβαση σε εταιρικές πληροφορίες. Αυτό δεν επηρεάζει τη δυνατότητα των εθνικών μητρώων να επιβάλλουν τέλη, αλλά ενδέχεται να πρόκειται για συμπληρωματικό τέλος προκειμένου να συγχρηματοδοτηθεί η συντήρηση και λειτουργία της πλατφόρμας. Έχει ιδιαίτερη σημασία να διεξάγει η Επιτροπή τις απαιτούμενες διαβουλεύσεις κατά τη διάρκεια του προπαρασκευαστικού έργου της, συμπεριλαμβανομένων διαβουλεύσεων σε επίπεδο εμπειρογνωμόνων. Η Επιτροπή, όταν ετοιμάζει και συντάσσει κατ’ εξουσιοδότηση πράξεις, θα πρέπει να εξασφαλίζει την ταυτόχρονη, έγκαιρη και κατάλληλη διαβίβαση των σχετικών εγγράφων στο Ευρωπαϊκό Κοινοβούλιο και στο Συμβούλιο.

               (25)

               Η οδηγία 95/46/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών (10) και ο κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (11) διέπουν την επεξεργασία δεδομένων προσωπικού χαρακτήρα, περιλαμβανομένης της ηλεκτρονικής διαβίβασης προσωπικών δεδομένων από τα κράτη μέλη. Οιαδήποτε επεξεργασία δεδομένων προσωπικού χαρακτήρα από τα μητρώα των κρατών μελών, την Επιτροπή και από τρίτα μέρη που ενδεχομένως θα συμμετάσχουν στη λειτουργία της πλατφόρμας θα πρέπει να γίνεται σύμφωνα με τις ανωτέρω πράξεις. Οι εκτελεστικές πράξεις που θα θεσπισθούν σε σχέση με το σύστημα διασύνδεσης μητρώων θα πρέπει, όπου ενδείκνυται, να εξασφαλίζουν τη συμμόρφωση αυτή, ιδίως καθορίζοντας τα σχετικά καθήκοντα και τις ευθύνες όλων των συμμετεχόντων, καθώς και τους επ’ αυτών εφαρμοστέους οργανωτικούς και τεχνικούς κανόνες.

               (26)

               Το σύστημα διασύνδεσης των μητρώων απαιτεί από τα κράτη μέλη να προβούν σε αναγκαίες προσαρμογές, ιδίως σε ό,τι αφορά στην ανάπτυξη διεπαφής η οποία θα συνδέει κάθε μητρώο με την πλατφόρμα ώστε το σύστημα αυτό να καταστεί λειτουργικό. Ως εκ τούτου, η παρούσα οδηγία θα πρέπει να προβλέπει δυνατότητα μετάθεσης του χρονικού ορίου για τη μεταφορά από τα κράτη μέλη στο εθνικό τους δίκαιο και την εφαρμογή των διατάξεων που αφορούν την τεχνική λειτουργία αυτού του συστήματος. Το χρονικό αυτό όριο θα πρέπει να έπεται της έγκρισης από την Επιτροπή όλων των εκτελεστικών πράξεων που αφορούν τα τεχνικά μέτρα και τις προδιαγραφές για το σύστημα της διασύνδεσης των μητρώων. Το χρονικό όριο για τη μεταφορά στο εθνικό δίκαιο και την εφαρμογή των διατάξεων της οδηγίας που αφορούν την τεχνική λειτουργία του συστήματος διασύνδεσης των μητρώων θα πρέπει να είναι επαρκές ώστε τα κράτη μέλη να μπορέσουν να επιτελέσουν τις απαιτούμενες νομικές και τεχνικές προσαρμογές προκειμένου το σύστημα αυτό να καταστεί πλήρως λειτουργικό εντός εύλογου χρόνου.

               (27)

               Σύμφωνα με την Κοινή Πολιτική Δήλωση, της 28ης Σεπτεμβρίου 2011, των κρατών μελών και της Επιτροπής σχετικά με τα επεξηγηματικά έγγραφα (12), τα κράτη μέλη ανέλαβαν να συνοδεύσουν, στις περιπτώσεις όπου αιτιολογείται, την κοινοποίηση των μέτρων μεταφοράς στο εθνικό δίκαιο με ένα ή περισσότερα έγγραφα στα οποία θα επεξηγείται η σχέση μεταξύ των συστατικών στοιχείων μιας οδηγίας και των αντίστοιχων μερών των πράξεων μεταφοράς στο εθνικό δίκαιο. Όσον αφορά την παρούσα οδηγία, ο νομοθέτης θεωρεί ότι η διαβίβαση τέτοιων εγγράφων είναι δικαιολογημένη.

               (28)

               Η παρούσα οδηγία σέβεται τα θεμελιώδη δικαιώματα και τηρεί τις αρχές που περιλαμβάνονται στον Χάρτη των Θεμελιωδών Δικαιωμάτων της Ευρωπαϊκής Ένωσης, ιδίως στο άρθρο 8, βάσει του οποίου κάθε πρόσωπο έχει δικαίωμα στην προστασία των δεδομένων προσωπικού χαρακτήρα που το αφορούν.

               (29)

               Δεδομένου ότι οι στόχοι της παρούσας οδηγίας, δηλαδή η βελτίωση της διασυνοριακής πρόσβασης στις πληροφορίες για τις επιχειρήσεις, η διασφάλιση της αποθήκευσης στα μητρώα επικαιροποιημένων πληροφοριών σχετικά με τα υποκαταστήματα και η δημιουργία σαφών διαύλων επικοινωνίας μεταξύ των μητρώων στο πλαίσιο των διασυνοριακών διαδικασιών καταχώρισης είναι αδύνατον να επιτευχθούν επαρκώς από τα κράτη μέλη και δύνανται, συνεπώς, λόγω των διαστάσεων και των αποτελεσμάτων τους, να επιτευχθούν καλύτερα σε ενωσιακό επίπεδο, η Ένωση μπορεί να θεσπίσει μέτρα σύμφωνα με την αρχή της επικουρικότητας, όπως ορίζεται στο άρθρο 5 της Συνθήκης για την Ευρωπαϊκή Ένωση. Σύμφωνα με την αρχή της αναλογικότητας, όπως ορίζεται στο εν λόγω άρθρο, η παρούσα οδηγία δεν υπερβαίνει τα αναγκαία για την επίτευξη των στόχων αυτών.

               (30)

               Συνεπώς, οι οδηγίες 89/666/ΕΟΚ, 2005/56/ΕΚ και 2009/101/ΕΚ πρέπει να τροποποιηθούν αναλόγως.

               (31)

               Ο Ευρωπαίος Επόπτης Προστασίας Δεδομένων κλήθηκε να γνωμοδοτήσει σύμφωνα με το άρθρο 28 παράγραφος 2 του κανονισμού (ΕΚ) αριθ. 45/2001 και εξέδωσε τη γνωμοδότησή του στις 6 Μαΐου 2011 (13),

         ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Τροποποιήσεις της οδηγίας 89/666/ΕΟΚ
   Η οδηγία 89/666/ΕΟΚ τροποποιείται ως εξής:

               1)

               Στο άρθρο 1, προστίθενται οι εξής παράγραφοι:
               «3.   Οι πράξεις και τα στοιχεία που αναφέρονται στο άρθρο 2 παράγραφος 1 θα διατίθενται δημόσια μέσω του συστήματος διασύνδεσης των κεντρικών και εμπορικών μητρώων και των μητρώων εταιρειών, που θεσπίζεται σύμφωνα με το άρθρο 4α παράγραφος 2 της οδηγίας 2009/101/ΕΚ του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, περί συντονισμού των εγγυήσεων που απαιτούνται, για την προστασία των συμφερόντων των εταίρων και των τρίτων, στα κράτη μέλη εκ μέρους των εταιρειών, κατά την έννοια του άρθρου 54 δεύτερο εδάφιο της Συνθήκης, με σκοπό να καταστούν οι εγγυήσεις αυτές ισοδύναμες (14) («σύστημα διασύνδεσης των μητρώων»). Το άρθρο 3β και το άρθρο 3γ παράγραφος 1 της οδηγίας αυτής εφαρμόζονται κατ’ αναλογίαν.
               4.   Τα κράτη μέλη διασφαλίζουν ότι τα υποκαταστήματα διαθέτουν μοναδικό ταυτοποιητή που επιτρέπει την αδιαμφισβήτητη ταυτοποίησή τους κατά την επικοινωνία μεταξύ μητρώων μέσω του συστήματος διασύνδεσης μητρώων. Αυτός ο μοναδικός ταυτοποιητής θα περιλαμβάνει, τουλάχιστον, στοιχεία που επιτρέπουν την ταυτοποίηση του κράτους μέλους του μητρώου, του εθνικού μητρώου καταγωγής, του αριθμού του υποκαταστήματος σε αυτό το μητρώο και, κατά περίπτωση, χαρακτηριστικά για να αποφεύγονται σφάλματα ταυτοποίησης.

               2)

               Παρεμβάλλεται το ακόλουθο άρθρο:
               «Άρθρο 5α
               1.   Το μητρώο της εταιρείας διαθέτει αμελλητί, μέσω του συστήματος διασύνδεσης μητρώων, τις πληροφορίες σχετικά με την έναρξη ή τη λήξη οιασδήποτε διαδικασίας λύσης ή αφερεγγυότητας της εταιρείας και με τη διαγραφή της εταιρείας από το μητρώο, εάν οι διαδικασίες αυτές επιφέρουν έννομες συνέπειες στο κράτος μέλος του μητρώου της εταιρείας.
               2.   Το μητρώο του υποκαταστήματος διασφαλίζει, μέσω του συστήματος διασύνδεσης μητρώων, τη λήψη, χωρίς καθυστέρηση, των πληροφοριών που αναφέρονται στην παράγραφο 1.
               3.   Η ανταλλαγή των πληροφοριών που αναφέρονται στις παραγράφους 1 και 2 πραγματοποιείται δωρεάν για τα μητρώα.
               4.   Τα κράτη μέλη καθορίζουν τη διαδικασία που πρέπει να ακολουθείται μετά την παραλαβή των πληροφοριών που προβλέπονται στις παραγράφους 1 και 2. Οι διαδικασίες αυτές εξασφαλίζουν ότι, σε περίπτωση που μια εταιρεία έχει διαλυθεί ή με άλλο τρόπο διαγραφεί από το μητρώο, τα υποκαταστήματά της διαγράφονται επίσης από το μητρώο χωρίς αναίτια καθυστέρηση.
               5.   Η δεύτερη πρόταση της παραγράφου 4 δεν ισχύει για υποκαταστήματα εταιρειών που έχουν διαγραφεί από το μητρώο λόγω οιασδήποτε αλλαγής στη νομική μορφή της εν λόγω εταιρείας, συγχώνευσης ή διάσπασης, ή διασυνοριακής μεταφοράς της καταστατικής της έδρας.».

               3)

               Παρεμβάλλεται το ακόλουθο τμήμα:
               «ΤΜΗΜΑ ΙΙΙΑ

                  ΠΡΟΣΤΑΣΙΑ ΔΕΔΟΜΕΝΩΝ

               Άρθρο 11α
               Η επεξεργασία δεδομένων προσωπικού χαρακτήρα που πραγματοποιείται στο πλαίσιο της παρούσας οδηγίας υπόκειται στις διατάξεις της οδηγίας 95/46/ΕΚ του Ευρωπαϊκού Κοινοβουλίου και του Συμβουλίου της 24ης Οκτωβρίου 1995 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών (15).

         Άρθρο 2
   Τροποποιήσεις της οδηγίας 2005/56/ΕΚ
   Η οδηγία 2005/56/ΕΚ τροποποιείται ως εξής:

               1)

               Το άρθρο 13 αντικαθίσταται από το ακόλουθο κείμενο:
               «Άρθρο 13
               Καταχώριση
               Η νομοθεσία καθενός από τα κράτη μέλη στη δικαιοδοσία του οποίου υπάγονταν οι συγχωνευόμενες εταιρείες ορίζει, όσον αφορά την επικράτειά του, τους τρόπους δημοσιότητας, σύμφωνα με το άρθρο 3 της οδηγίας 2009/101/ΕΚ του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, περί συντονισμού των εγγυήσεων που απαιτούνται στα κράτη μέλη εκ μέρους των εταιρειών, κατά την έννοια του άρθρου 54 δεύτερο εδάφιο της Συνθήκης, για την προστασία των συμφερόντων των εταίρων και των τρίτων, με σκοπό να καταστούν οι εγγυήσεις αυτές ισοδύναμες (16), της ολοκλήρωσης της διασυνοριακής συγχώνευσης στο δημόσιο μητρώο, στο οποίο καθεμία από τις εταιρείες αυτές είναι υποχρεωμένη να καταχωρίζει τις σχετικές πράξεις.
               Το μητρώο που είναι υπεύθυνο για την καταχώριση της εταιρείας που προκύπτει από τη διασυνοριακή συγχώνευση ενημερώνει χωρίς καθυστέρηση, μέσω του συστήματος διασύνδεσης των κεντρικών και εμπορικών μητρώων καθώς και των μητρώων των εταιρειών το οποίο έχει δημιουργηθεί σύμφωνα με το άρθρο 4α παράγραφος 2 της οδηγίας 2009/101/ΕΚ, το μητρώο στο οποίο καθεμία από τις εταιρείες ήταν υποχρεωμένη να καταχωρίσει τις πράξεις ότι η διασυνοριακή συγχώνευση έχει πραγματοποιηθεί. Η ενδεχόμενη διαγραφή της παλαιάς καταχώρισης ισχύει μετά την παραλαβή της σχετικής κοινοποίησης και όχι πριν.

               2)

               Παρεμβάλλεται το ακόλουθο άρθρο:
               «Άρθρο 17α
               Προστασία δεδομένων
               Η επεξεργασία δεδομένων προσωπικού χαρακτήρα που πραγματοποιείται στο πλαίσιο της παρούσας οδηγίας υπόκειται στις διατάξεις της οδηγίας 95/46/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών (17).

         Άρθρο 3
   Τροποποιήσεις της οδηγίας 2009/101/ΕΚ
   Η οδηγία 2009/101/ΕΚ τροποποιείται ως εξής:

               1)

               Παρεμβάλλεται το ακόλουθο άρθρο:
               «Άρθρο 2α
               1.   Τα κράτη μέλη θεσπίζουν τα απαιτούμενα μέτρα για να εξασφαλίσουν ότι τυχόν αλλαγές στις πράξεις και στα στοιχεία που αναφέρονται στο άρθρο 2 εγγράφονται στο κατάλληλο μητρώο που αναφέρεται στο άρθρο 3 παράγραφος 1 πρώτο εδάφιο και δημοσιοποιούνται, σύμφωνα με το άρθρο 3 παράγραφοι 3 και 5, υπό κανονικές συνθήκες, εντός 21 ημερών από την παραλαβή της πλήρους τεκμηρίωσης για τις εν λόγω αλλαγές, περιλαμβανομένου, κατά περίπτωση, του ελέγχου νομιμότητας, όπως απαιτείται από την εθνική νομοθεσία για την καταχώριση στον φάκελο.
               2.   Η παράγραφος 1 δεν ισχύει για τα λογιστικά έγγραφα που προβλέπονται στο άρθρο 2 στοιχείο στ).».

               2)

               Στο άρθρο 3 παράγραφος 1 προστίθεται το ακόλουθο εδάφιο:
               «Τα κράτη μέλη διασφαλίζουν ότι οι εταιρείες διαθέτουν μοναδικό ταυτοποιητή που τους επιτρέπει την αδιαμφισβήτητη ταυτοποίησή τους κατά την επικοινωνία μεταξύ των μητρώων μέσω του συστήματος διασύνδεσης των κεντρικών και εμπορικών μητρώων καθώς και των μητρώων των εταιρειών που δημιουργήθηκε σύμφωνα με το άρθρο 4α παράγραφος 2 («σύστημα διασύνδεσης των μητρώων»). Αυτός ο μοναδικός ταυτοποιητής θα περιλαμβάνει, τουλάχιστον, στοιχεία που επιτρέπουν την ταυτοποίηση του κράτους μέλους του μητρώου, του εθνικού μητρώου καταγωγής και του αριθμού της εταιρείας σε αυτό το μητρώο και, κατά περίπτωση, χαρακτηριστικά για να αποφεύγονται σφάλματα ταυτοποίησης.».

               3)

               Παρεμβάλλονται τα εξής άρθρα:
               «Άρθρο 3α
               1.   Τα κράτη μέλη εξασφαλίζουν τη διάθεση επικαιροποιημένων πληροφοριών που θα επεξηγούν τις διατάξεις της εθνικής νομοθεσίας βάσει των οποίων τρίτα μέρη θα μπορούν να εμπιστεύονται, κατ’ εφαρμογή του άρθρου 3 παράγραφοι 5, 6 και 7, στοιχεία και παντός είδους πράξεις προβλεπόμενες από το άρθρο 2.
               2.   Τα κράτη μέλη παρέχουν τις πληροφορίες που απαιτείται να δημοσιεύονται στην ευρωπαϊκή διαδικτυακή πύλη ηλεκτρονικής δικαιοσύνης («η πύλη») σύμφωνα με τους κανόνες της διαδικτυακής πύλης και τις τεχνικές απαιτήσεις.
               3.   Η Επιτροπή δημοσιεύει τις εν λόγω πληροφορίες στην πύλη σε όλες τις επίσημες γλώσσες της Ένωσης.
               Άρθρο 3β
               1.   Τα ηλεκτρονικά αντίγραφα των πράξεων και των στοιχείων που αναφέρονται στο άρθρο 2 διατίθενται επίσης δημοσίως μέσω του συστήματος των μητρώων.
               2.   Τα κράτη μέλη διασφαλίζουν ότι οι πράξεις και τα στοιχεία που αναφέρονται στο άρθρο 2 είναι διαθέσιμα μέσω του συστήματος διασύνδεσης των μητρώων σε τυποποιημένο μορφότυπο μηνύματος και είναι προσβάσιμα με ηλεκτρονικά μέσα. Τα κράτη μέλη εξασφαλίζουν επίσης ότι τηρούνται οι ελάχιστες απαιτήσεις ασφαλείας διαβίβασης δεδομένων.
               3.   Η Επιτροπή παρέχει υπηρεσία αναζήτησης σε όλες τις επίσημες γλώσσες της Ένωσης σχετικά με τις εταιρείες που έχουν καταχωριστεί στα κράτη μέλη προκειμένου να καταστήσει διαθέσιμα μέσω της πύλης:

                           α)

                           τις πράξεις και τα στοιχεία που αναφέρονται στο άρθρο 2·

                           β)

                           τις επεξηγηματικές ετικέτες, οι οποίες διατίθενται σε όλες τις επίσημες γλώσσες της Ένωσης και περιλαμβάνουν τα εν λόγω στοιχεία και τα είδη των εν λόγω πράξεων.

                     Άρθρο 3γ
               1.   Τα τέλη που χρεώνονται για την πρόσβαση στις πράξεις και στα στοιχεία που αναφέρονται στο άρθρο 2 μέσω του συστήματος διασύνδεσης των μητρώων δεν υπερβαίνουν το διοικητικό τους κόστος.
               2.   Τα κράτη μέλη εξασφαλίζουν ότι τα κάτωθι στοιχεία διατίθενται δωρεάν μέσω του συστήματος διασύνδεσης των μητρώων:

                           α)

                           η επωνυμία και η νομική μορφή της εταιρείας·

                           β)

                           η καταστατική έδρα της εταιρείας και το κράτος μέλος στο οποίο είναι καταχωρισμένη· και

                           γ)

                           ο αριθμός μητρώου της εταιρείας.

                     Εκτός από τα ανωτέρω στοιχεία, τα κράτη μέλη μπορούν να επιλέξουν να διατίθενται δωρεάν περισσότερες πράξεις και στοιχεία.
               Άρθρο 3δ
               1.   Το μητρώο της εταιρείας διαθέτει αμελλητί, μέσω του συστήματος διασύνδεσης των μητρώων, τις πληροφορίες σχετικά με την έναρξη ή τη λήξη οιασδήποτε διαδικασίας λύσης ή αφερεγγυότητας της εταιρείας και με τη διαγραφή της εταιρείας από το μητρώο, εάν οι διαδικασίες αυτές επιφέρουν έννομες συνέπειες στο κράτος μέλος του μητρώου της εταιρείας.
               2.   Το μητρώο του υποκαταστήματος διασφαλίζει, μέσω του συστήματος διασύνδεσης των μητρώων, τη λήψη, χωρίς καθυστέρηση, των πληροφοριών που αναφέρονται στην παράγραφο 1.
               3.   Η ανταλλαγή των πληροφοριών που αναφέρονται στις παραγράφους 1 και 2 πραγματοποιείται δωρεάν για τα μητρώα.».

               4)

               Παρεμβάλλονται τα εξής άρθρα:
               «Άρθρο 4α
               1.   Δημιουργείται ευρωπαϊκή κεντρική πλατφόρμα («η πλατφόρμα»).
               2.   Το σύστημα διασύνδεσης των μητρώων αποτελείται από:

                           —

                           τα μητρώα των κρατών μελών,

                           —

                           την πλατφόρμα,

                           —

                           την πύλη που αποτελεί το ευρωπαϊκό σημείο ηλεκτρονικής πρόσβασης.

                     3.   Τα κράτη μέλη διασφαλίζουν τη διαλειτουργικότητα των μητρώων τους στο σύστημα διασύνδεσης των μητρώων μέσω της πλατφόρμας.
               4.   Τα κράτη μέλη μπορούν να δημιουργούν προαιρετικά σημεία πρόσβασης στο σύστημα διασύνδεσης των μητρώων. Γνωστοποιούν στην Επιτροπή, χωρίς αναίτια καθυστέρηση, τη δημιουργία των εν λόγω σημείων πρόσβασης καθώς και οποιεσδήποτε σημαντικές αλλαγές στη λειτουργία τους.
               5.   Η πρόσβαση στις πληροφορίες του συστήματος διασύνδεσης των μητρώων διασφαλίζεται μέσω της πύλης και μέσω των προαιρετικών σημείων πρόσβασης που δημιουργούνται από τα κράτη μέλη.
               6.   Η δημιουργία του συστήματος διασύνδεσης μητρώων δεν θίγει ισχύουσες διμερείς συμφωνίες που έχουν συναφθεί μεταξύ των κρατών μελών σχετικά με την ανταλλαγή πληροφοριών περί εταιρειών.
               Άρθρο 4β
               1.   Η Επιτροπή αποφασίζει να αναπτύξει και/ή να θέσει σε λειτουργία την πλατφόρμα είτε με δικά της μέσα είτε μέσω τρίτου.
               Εάν η Επιτροπή αποφασίσει να αναπτύξει και/ή να θέσει σε λειτουργία την πλατφόρμα μέσω τρίτου, η επιλογή του τρίτου και η εκτέλεση από την Επιτροπή της συμφωνίας που θα συναφθεί με το εν λόγω τρίτο μέρος θα πραγματοποιηθούν σύμφωνα με τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (18).
               2.   Σε περίπτωση που η Επιτροπή αποφασίσει την ανάπτυξη της πλατφόρμας μέσω τρίτου, η Επιτροπή καθορίζει, με εκτελεστικές πράξεις, τις τεχνικές προδιαγραφές για τη διαδικασία σύναψης της δημόσιας σύμβασης και τη διάρκεια της συμφωνίας που θα συναφθεί με το εν λόγω τρίτο μέρος.
               3.   Σε περίπτωση που η Επιτροπή αποφασίσει τη λειτουργία της πλατφόρμας μέσω τρίτου, η Επιτροπή εγκρίνει, με εκτελεστικές πράξεις, λεπτομερείς κανόνες για την επιχειρησιακή διαχείριση της πλατφόρμας.
               Η επιχειρησιακή διαχείριση της πλατφόρμας περιλαμβάνει ειδικότερα:

                           —

                           την εποπτεία της λειτουργίας της πλατφόρμας·

                           —

                           την ασφάλεια και προστασία των δεδομένων που διανέμονται και ανταλλάσσονται με τη χρήση της πλατφόρμας·

                           —

                           τον συντονισμό των σχέσεων μεταξύ των μητρώων των κρατών μελών και του τρίτου μέρους.

                     Την εποπτεία της λειτουργίας της πλατφόρμας διεξάγει η Επιτροπή.
               4.   Οι εκτελεστικές πράξεις που αναφέρονται στις παραγράφους 2 και 3 θεσπίζονται σύμφωνα με τη διαδικασία εξέτασης που αναφέρεται στο άρθρο 4ε παράγραφος 2.
               Άρθρο 4γ
               Η Επιτροπή εγκρίνει με εκτελεστικές πράξεις τα εξής:

                           α)

                           τις τεχνικές προδιαγραφές που καθορίζουν τις ηλεκτρονικές μεθόδους επικοινωνίας για τους σκοπούς του συστήματος διασύνδεσης των μητρώων·

                           β)

                           τις τεχνικές προδιαγραφές των πρωτοκόλλων επικοινωνίας·

                           γ)

                           τα τεχνικά μέτρα που διασφαλίζουν τις ελάχιστες απαιτήσεις ασφαλείας στον τομέα της τεχνολογίας των πληροφοριών για την κοινοποίηση και διανομή των πληροφοριών στο πλαίσιο του συστήματος διασύνδεσης των μητρώων·

                           δ)

                           τις τεχνικές προδιαγραφές που καθορίζουν τις μεθόδους ανταλλαγής πληροφοριών μεταξύ του μητρώου της εταιρείας και του μητρώου του υποκαταστήματος που προβλέπεται στο άρθρο 3δ της παρούσας οδηγίας και στο άρθρο 5α της ενδέκατης οδηγίας 89/666/ΕΟΚ του Συμβουλίου, της 21ης Δεκεμβρίου 1989, σχετικά με τη δημοσιότητα των υποκαταστημάτων που έχουν συσταθεί σε ένα κράτος μέλος από ορισμένες μορφές εταιρειών που διέπονται από το δίκαιο άλλου κράτους (19)·

                           ε)

                           τον λεπτομερή κατάλογο των δεδομένων που πρόκειται να διαβιβάζονται με σκοπό την ανταλλαγή πληροφοριών μεταξύ μητρώων, που αναφέρεται στο άρθρο 3δ της παρούσας οδηγίας, στο άρθρο 5α της οδηγίας 89/666/ΕΟΚ και στο άρθρο 13 της οδηγίας 2005/56/ΕΚ του Ευρωπαϊκού Κοινοβουλίου και του Συμβουλίου, της 26ης Οκτωβρίου 2005, για τις διασυνοριακές συγχωνεύσεις κεφαλαιουχικών εταιρειών (20)·

                           στ)

                           τις τεχνικές προδιαγραφές που καθορίζουν τη δομή του τυποποιημένου μορφότυπου μηνύματος για τον σκοπό της ανταλλαγής πληροφοριών μεταξύ μητρώων, της πλατφόρμας και της πύλης·

                           ζ)

                           τις τεχνικές προδιαγραφές για τον καθορισμό της δέσμης δεδομένων που είναι αναγκαία για να επιτελέσει η πλατφόρμα τις λειτουργίες της καθώς και της μεθόδου αποθήκευσης, χρήσης και προστασίας αυτών των δεδομένων·

                           η)

                           τις τεχνικές προδιαγραφές που καθορίζουν τη δομή και χρήση του μοναδικού ταυτοποιητή για την επικοινωνία μεταξύ των μητρώων·

                           θ)

                           τις προδιαγραφές για τον καθορισμό των τεχνικών μεθόδων λειτουργίας του συστήματος διασύνδεσης μητρώων όσον αφορά τη διανομή και ανταλλαγή πληροφοριών και τις προδιαγραφές για τον καθορισμό των υπηρεσιών τεχνολογίας των πληροφοριών που παρέχονται από την πλατφόρμα, ώστε να εξασφαλίζεται η διαβίβαση μηνυμάτων στη σχετική γλωσσική εκδοχή·

                           ι)

                           τα εναρμονισμένα κριτήρια της υπηρεσίας αναζήτησης που παρέχεται από την πύλη·

                           ια)

                           τις λεπτομέρειες για τους τρόπους πληρωμών λαμβάνοντας υπόψη τις χρησιμοποιούμενες μεθόδους πληρωμών, όπως οι ηλεκτρονικές πληρωμές·

                           ιβ)

                           τις επεξηγηματικές ετικέτες που περιλαμβάνουν τα στοιχεία και τα είδη πράξεων που αναφέρονται στο άρθρο 2·

                           ιγ)

                           τους τεχνικούς όρους διαθεσιμότητας των υπηρεσιών που παρέχει το σύστημα διασύνδεσης μητρώων·

                           ιδ)

                           τη διαδικασία και τις τεχνικές απαιτήσεις για τη σύνδεση των προαιρετικών σημείων πρόσβασης με την πλατφόρμα.

                     Οι εν λόγω εκτελεστικές πράξεις θεσπίζονται σύμφωνα με τη διαδικασία εξέτασης του άρθρου 4ε παράγραφος 2.
               Η Επιτροπή εγκρίνει αυτές τις εκτελεστικές πράξεις έως τις 7 Ιουλίου 2015.
               Άρθρο 4δ
               1.   Η δημιουργία και η μελλοντική ανάπτυξη της πλατφόρμας και οι προσαρμογές της πύλης που προκύπτουν από την παρούσα οδηγία χρηματοδοτούνται από τον γενικό προϋπολογισμό της Ένωσης.
               2.   Η συντήρηση και λειτουργία της πλατφόρμας θα χρηματοδοτείται από το γενικό προϋπολογισμό της Ένωσης και μπορεί να συγχρηματοδοτείται από τα τέλη για την πρόσβαση στο σύστημα διασύνδεσης των μητρώων που επιβαρύνει τους μεμονωμένους χρήστες του. Η παρούσα παράγραφος δεν θίγει καθόλου τα τέλη που επιβάλλονται σε εθνικό επίπεδο.
               3.   Μέσω κατ’ εξουσιοδότηση πράξεων, και σύμφωνα με το άρθρο 13α, η Επιτροπή μπορεί να εγκρίνει κανόνες για ενδεχόμενη συγχρηματοδότηση της πλατφόρμας επιβάλλοντας τέλη, και, στην προκειμένη περίπτωση, με το ποσό των τελών που χρεώνονται σε μεμονωμένους χρήστες σύμφωνα με την παράγραφο 2.
               4.   Τυχόν τέλη που επιβάλλονται κατ’ εφαρμογή της παραγράφου 2 δεν θίγουν τα τέλη με τα οποία έχουν τυχόν χρεώσει τα κράτη μέλη την απόκτηση των πράξεων και στοιχείων, όπως προβλέπεται στο άρθρο 3γ παράγραφος 1.
               5.   Τυχόν τέλη που επιβάλλονται κατ’ εφαρμογή της παραγράφου 2 δεν χρεώνονται για την απόκτηση των στοιχείων που προβλέπονται στο άρθρο 3γ παράγραφος 2 στοιχεία α), β) και γ).
               6.   Κάθε κράτος μέλος αναλαμβάνει τα έξοδα προσαρμογής των εθνικών του μητρώων, καθώς και τα έξοδα συντήρησης και λειτουργίας τους που απορρέουν από την παρούσα οδηγία.
               Άρθρο 4ε
               1.   Η Επιτροπή επικουρείται από επιτροπή. Η επιτροπή αυτή είναι επιτροπή κατά την έννοια του κανονισμού (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, για τη θέσπιση κανόνων και γενικών αρχών σχετικά με τους τρόπους ελέγχου από τα κράτη μέλη της άσκησης των εκτελεστικών αρμοδιοτήτων από την Επιτροπή (21).
               2.   Στις περιπτώσεις που γίνεται παραπομπή στην παρούσα παράγραφο, εφαρμόζεται το άρθρο 5 του κανονισμού (ΕΕ) αριθ. 182/2011.

               5)

               Παρεμβάλλεται το ακόλουθο άρθρο:
               «Άρθρο 7α
               Η επεξεργασία δεδομένων προσωπικού χαρακτήρα που πραγματοποιείται στο πλαίσιο της παρούσας οδηγίας υπόκειται στις διατάξεις της οδηγίας 95/46/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών (22).

               6)

               Παρεμβάλλεται το ακόλουθο κεφάλαιο:
               «ΚΕΦΑΛΑΙΟ 4Α

                  ΚΑΤ’ ΕΞΟΥΣΙΟΔΟΤΗΣΗ ΠΡΑΞΕΙΣ

               Άρθρο 13α
               1.   Η εξουσία για την έκδοση κατ’ εξουσιοδότηση πράξεων ανατίθεται στην Επιτροπή υπό τις προϋποθέσεις που ορίζονται στο παρόν άρθρο.
               2.   Οι αρμοδιότητες για την έκδοση των κατ’ εξουσιοδότηση πράξεων που αναφέρονται στο άρθρο 4δ παράγραφος 3 ανατίθενται στην Επιτροπή επ’ αόριστον.
               3.   Η ανάθεση αρμοδιοτήτων που αναφέρεται στο άρθρο 4δ παράγραφος 3 μπορεί να ανακληθεί ανά πάσα στιγμή από το Ευρωπαϊκό Κοινοβούλιο ή το Συμβούλιο. Η απόφαση ανάκλησης θέτει τέρμα στην εξουσιοδότηση που καθορίζεται στην εν λόγω απόφαση. Αρχίζει να ισχύει την επόμενη ημέρα από τη δημοσίευση της απόφασης στην Επίσημη Εφημερίδα της Ευρωπαϊκής Ένωσης ή σε μεταγενέστερη ημερομηνία που ορίζεται σε αυτή. Δεν θίγει το κύρος των κατ’ εξουσιοδότηση πράξεων που είναι ήδη σε ισχύ.
               4.   Μετά τη θέσπιση κατ’ εξουσιοδότηση πράξης, η Επιτροπή την κοινοποιεί ταυτοχρόνως στο Ευρωπαϊκό Κοινοβούλιο και στο Συμβούλιο.
               5.   Κατ’ εξουσιοδότηση πράξη που έχει εγκριθεί σύμφωνα με το άρθρο 4δ παράγραφος 3 τίθεται σε ισχύ μόνο εάν δεν έχουν αντιταχθεί σε αυτήν ούτε το Ευρωπαϊκό Κοινοβούλιο ούτε το Συμβούλιο μέσα σε τρεις μήνες από την κοινοποίησή της στο Ευρωπαϊκό Κοινοβούλιο και το Συμβούλιο, ή εάν, πριν από τη λήξη της προθεσμίας αυτής, τόσο το Ευρωπαϊκό Κοινοβούλιο όσο και το Συμβούλιο γνωστοποιήσουν στην Επιτροπή ότι δεν θα εκφράσουν αντιρρήσεις. Με πρωτοβουλία του Ευρωπαϊκού Κοινοβουλίου ή του Συμβουλίου, η προθεσμία αυτή παρατείνεται κατά τρεις μήνες.».

         Άρθρο 4
   Υποβολή εκθέσεων και τακτικός διάλογος
   1.   Η Επιτροπή δημοσιεύει, το αργότερο πέντε έτη μετά από την καταληκτική ημερομηνία για την εφαρμογή των διατάξεων που ορίζεται στο άρθρο 5 παράγραφος 2, έκθεση για τη λειτουργία του συστήματος διασύνδεσης των κεντρικών, εμπορικών μητρώων και των μητρώων εταιρειών, όπου εξετάζεται ειδικότερα η τεχνική του λειτουργία και οι δημοσιονομικές του πτυχές.
   2.   Εάν κρίνεται σκόπιμο, η εν λόγω έκθεση συνοδεύεται από προτάσεις τροποποίησης της παρούσας οδηγίας.
   3.   Η Επιτροπή και οι αντιπρόσωποι των κρατών μελών συνέρχονται σε τακτά διαστήματα για να συζητήσουν τα υπαγόμενα στην παρούσα οδηγία θέματα, σε οιοδήποτε ενδεδειγμένο σώμα.
   Άρθρο 5
   Μεταφορά στο εθνικό δίκαιο
   1.   Τα κράτη μέλη θεσπίζουν, δημοσιεύουν και εφαρμόζουν τις νομοθετικές, κανονιστικές και διοικητικές διατάξεις που είναι αναγκαίες για τη συμμόρφωση προς την παρούσα οδηγία μέχρι τις 7 Ιουλίου 2014.
   2.   Κατά παρέκκλιση από την παράγραφο 1, τα κράτη μέλη, το αργότερο δύο χρόνια από την ημερομηνία έγκρισης των εκτελεστικών πράξεων που αναφέρονται στο άρθρο 4γ της οδηγίας 2009/101/ΕΚ, θεσπίζουν, δημοσιεύουν και εφαρμόζουν τις διατάξεις που είναι αναγκαίες για τη συμμόρφωση με:

               —

               το άρθρο 1 παράγραφοι 3 και 4 και το άρθρο 5α της οδηγίας 89/666/ΕΟΚ,

               —

               το άρθρο 13 της οδηγίας 2005/56/ΕΚ,

               —

               το άρθρο 3 παράγραφος 1 δεύτερο εδάφιο, τα άρθρα 3β, 3γ, 3δ και το άρθρο 4α παράγραφοι 3 έως 5 της οδηγίας 2009/101/ΕΚ.

         Αφού εγκριθούν οι εν λόγω εκτελεστικές πράξεις, η Επιτροπή δημοσιεύει στην Επίσημη Εφημερίδα της Ευρωπαϊκής Ένωσης την καταληκτική ημερομηνία για την εφαρμογή των διατάξεων που αναφέρονται στην παρούσα παράγραφο.
   3.   Τα μέτρα που προβλέπονται στην παράγραφο 1, όταν θεσπίζονται από τα κράτη μέλη, περιέχουν παραπομπή στην παρούσα οδηγία ή συνοδεύονται από παραπομπή κατά την επίσημη δημοσίευσή τους. Ο τρόπος της παραπομπής αυτής καθορίζεται από τα κράτη μέλη.
   4.   Τα κράτη μέλη διαβιβάζουν στην Επιτροπή το κείμενο των βασικών διατάξεων εθνικής νομοθεσίας που θεσπίζουν στον τομέα που διέπεται από την παρούσα οδηγία.
   Άρθρο 6
   Έναρξη ισχύος
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

   Άρθρο 7
   Αποδέκτες
   Η παρούσα οδηγία απευθύνεται στα κράτη μέλη.

      Στρασβούργο, 13 Ιουνίου 2012.

            Για το Ευρωπαϊκό Κοινοβούλιο

            Ο Πρόεδρος

         M. SCHULZ

            Για το Συμβούλιο

            Ο Πρόεδρος

         N. WAMMEN

      (1)  ΕΕ C 248 της 25.8.2011, σ. 118.

      (2)  Θέση του Ευρωπαϊκού Κοινοβουλίου της 13ης Ιουνίου 2012 (δεν έχει ακόμη δημοσιευθεί στην Επίσημη Εφημερίδα) και απόφαση του Συμβουλίου της 10ης Μαΐου.

      (3)  ΕΕ L 395 της 30.12.1989, σ. 36.

      (4)  ΕΕ L 310 της 25.11.2005, σ. 1.

      (5)  ΕΕ L 258 της 1.10.2009, σ. 11.

      Σημείωση: Ο τίτλος της οδηγίας 2009/101/ΕΚ έχει προσαρμοστεί ώστε να ληφθεί υπόψη η αναρίθμηση των άρθρων της Συνθήκης για την ίδρυση της Ευρωπαϊκής Κοινότητας, σύμφωνα με το άρθρο 5 της Συνθήκης της Λισαβόνας: αρχικώς η αναφορά γινόταν στο άρθρο 48 της Συνθήκης, δεύτερο εδάφιο.

      (6)  EE C 308 Ε της 20.10.2011, σ. 1.

      (7)  ΕΕ C 75 της 31.3.2009, σ. 1.

      (8)  ΕΕ L 248 της 16.9.2002, σ. 1.

      (9)  ΕΕ L 55 της 28.2.2011, σ. 13.

      (10)  ΕΕ L 281 της 23.11.1995, σ. 31.

      (11)  ΕΕ L 8 της 12.1.2001, σ. 1.

      (12)  ΕΕ C 369 της 17.12.2011, σ. 14.

      (13)  ΕΕ C 220 της 26.7.2011, σ. 1.

      (14)  ΕΕ L 258 της 1.10.2009, σ. 11.

      Σημείωση: Ο τίτλος της οδηγίας 2009/101/ΕΚ έχει προσαρμοστεί ώστε να ληφθεί υπόψη η αναρίθμηση των άρθρων της Συνθήκης για την ίδρυση της Ευρωπαϊκής Κοινότητας, σύμφωνα με το άρθρο 5 της Συνθήκης της Λισαβόνας: αρχικώς η αναφορά γινόταν στο άρθρο 48 της Συνθήκης, δεύτερο εδάφιο.».

      (15)  ΕΕ L 281 της 23.11.1995, σ. 31.».

      (16)  ΕΕ L 258 της 1.10.2009, σ. 11.

      Σημείωση: Ο τίτλος της οδηγίας 2009/101/ΕΚ έχει προσαρμοστεί ώστε να ληφθεί υπόψη η αναρίθμηση των άρθρων της Συνθήκης για την ίδρυση της Ευρωπαϊκής Κοινότητας, σύμφωνα με το άρθρο 5 της Συνθήκης της Λισαβόνας: αρχικώς η αναφορά γινόταν στο άρθρο 48 της Συνθήκης, δεύτερο εδάφιο.».

      (17)  ΕΕ L 281 της 23.11.1995, σ. 31.».

      (18)  ΕΕ L 248 της 16.9.2002, σ. 1.

      (19)  ΕΕ L 395 της 30.12.1989, σ. 36.

      (20)  ΕΕ L 310 της 25.11.2005, σ. 1.

      (21)  ΕΕ L 55 της 28.2.2011, σ. 13.».

      (22)  ΕΕ L 281 της 23.11.1995, σ. 31.».